
Barzanî: Vegerin pêvajoya aşitiyê 

Şer û pevçûnên ku li Bakur despêkir û bûn sedema mirina gellek sivîlan ban- 
doreke neyênî li Herêma Kurdistanê jî dike. Serokê Herêma Kurdistanê Mesûd 
Barzanî ji bo rawestandina şer û pevçûnên li Bakur bang li aliyan kir û daxwaza 
berdewam a proseya aşitiyê anî ziman. Barzanî di daxuyaniya xwe de ji bo mal- 
batên kesên ku di bûyeran de jiyana xwe ji dest dan hêviya sebr û sersaxiyê kir. 

"Vekhevîya li 
sengeran divê" 

Endama Meclîsa Bilind a Jinan 
Emel Celal di derbarê xebatên 
jinan ên li Başûrê Kurdistanê de 
pirsên BasNûçe'yê bersivande. 

Tirlciye: 


Reşetariya nîjadperestiyê 


^ Piştî qeyrana ku bi hilbijartinên Hezîranê rû da 
û rewşa bêhikûmetiyê, pêvajoya nû ya şer ber bi 
rewşeke dijwartir ve diçe û vediguhêze êrîşên komelî 
yên li dij kurdan. Ev bûyerên ku li Tirkiye'yê dest- 
pêkirin, di heman demê de arasteyî Ewropa'yê bûn. 
Li Elmanya, Fransa, Swêd û Swîsre di navbera kurd 
û nîjadperestên tirk de pevçûnan rû dan û di van pe- 
vçûnan de gellek kes birîndar bûn. 


^Çavdêrên siyasî ku ev êrîşên dirinde yên ku li dij 
kurdan pêk tên wek nêzîkbûna şerê navxweyî û bi 
têgehkirina ‘Şevereşa Tirkiyeyê’ dinirxînin, bi bîr dix- 
in ku Holocaust’a ku Almanên Nazî li dij cihûyan pêk 
hanî jî bi ev şêwe êrîşan destpê kirine û vê hişyariyê 
dikin: “Ger ku ev şer neyê rawestandin, egerî heye ku 
kontrola bûyeran ji dest here û felaketên mezintir rû 
bidin'. r02 .()3 


1 

Dr. Şerefkendî 

Dr. Sadiq Şerefkendî ku di sala 
1992 ’yan de Sekreteriya Giştî 
ya PDK-Î'yê dikir, di 17 ’ê îlona 
heman salê de, li Berlîn’a pay- 
texta Elmanya’yê di restoranta 
Mykonos de li gel 3 hevalên xwe 
ve ji alî sîxurên îranê ve hat 
kuştin. U |4 

Kirmanckî 


“Birayiya hezar 

serrane” 

Destpêka biratî û 

Tirkiyeyibune! 

Bi pênûsa 

kurdekî iinên kurd 

Ji bo muzike 
hez û dilsozî divê 

Muzisyena navdar Yekbûn 
di derheqê xebatên xwe yên 
hunerî, jiyan û plansaziya xwe 
û herwiha di derheqê rewşa 
muzîka kurdî de bi BasNûçe'yê 
re axivî. r !6 

P iştî qeyrana ku bi hilbi- 
jartinên Hezîranê rû da 
û rewşa bêhikûmetiyê, 
pêvajoya nû ya şer ber bi rewşeke 
dijwartir ve diçe û vediguhêze 
êrîşên komelî yên li dij kurdan. Ev 
bûyerên ku li Tirkiye’yê destpêki- 
rin, di heman demê de arasteyî 
Ewropa’yê bûn. Li Elmanya, 
Fransa, Swêd û Swîsre di navbera 
kurd û nîjadperestên tirk de pe- 
vçûnan rû dan û di van pevçûnan 
de gellek kes birîndar bûn. 

Çavdêrên siyasî ku ev êrîşên 
dirinde yên ku li dij kurdan pêk 
tên wek nêzîkbûna şerê navxweyî 
û bi têgehkirina 'Şevereşa Tir- 
kiyeyê’ dinirxînin, bi bîr dixin ku 
Holocaust’a ku Almanên Nazî li 
dij cihûyan pêk hanî jî bi ev şêwe 
êrîşan destpê kirine û vê hişyariyê 
dikin: “Ger ku ev şer neyê raw- 
estandin, egerî heye ku kontrola 
bûyeran ji dest here û felaketên 
mezintir rû bidin”. 

Qeyrana siyasî ya ku piştî hilbijartina 7 
hezîranê li Tirkiye’yê rûda bû berdewam 
dike. Her wiha wê qeyranê teşeyeke nû 
wergirtiye û bûye êrîşa ser kurdan. Li gor 
serçaviyên HDP’ê ji ber êrîşên komên 
nijadperest ê li gelek navçe û navendan 
avahiyên HDP’ê jî din av de 400 cih û 
war hatine şewitandin û dikanên gelek 
esnafan hatine rûxandin. Her wiha li 
Stenbolê ciwanê ji Batmanê yê bi navê 
Osman Bektaş ni hinceta axaftina kurdî 
ji aliyê komên faşist ve hat qetilkirin. Li 
hêla din gelek mirov jî ji ber êrîşên van 
koman birîndarbûn. Li navçeya Fethiyê 
ya Muglayê jî karkerê bi navê îbrahim 
Çay rastî êrîşa cînarên xwe hat û bi zorê 
peykerê Atatûrk bi wî dan maçîkirin. 
Navenda Giştî ya HDP’ê û gelek nûerti- 
yên wê hatin şewitandin. Gelek kark- 
erên demkî yên li navçeya Beypazariya 
Enqerê bûn ji ber êrîşan birîndar bûn. Ji 
ber van bûyeran dikanên gelek esnafên 
Antalya û wê herêmê hatin şewitandin. 

Li Manavgatê dîsa ji ber êrîşa komên 
nijadperest esnafê bi navê Mehmet Acar 
hat kuştin û gelek kes jî birîndar bûn. 

Li Bursa û Balikesîrê jî di navbera hin 
komên faşist û kurdan de pevçûn derket. 
Li Stnbol û gelek bajarên din endam 
û komên bi ser MHP, koma bi navê 
Osmanli Ocaklan, kemlîst û nijadper- 
est bi hinceta şermezarkirina çalakiyên 
çekdarî yên PKK’ê û bîranîna leşker û 
polîsan derketin kolanan û dirûşmeyên 
“tolhildan” bilêv kirin. Li ser Hevserokê 
HDP’ê Sellahatin Demîrtaş ji ber dax- 
uyaniya “Em ê mafê xwe yê parastina 
bi cih bînin” doz hat vekirin. Welatên 
rojava û DYA’yê daxuyanî belav kirin » 
dan zanîn ku ji ber van bûyeran ew bi 
fikar in. Serokê RHK’ê jî bang li herdu 
bereyan kir û da zanîn ku divê rêya 
diyolgê dîsa bê vekirin. 

Herwiha pêvajoya çareseriyê ya ku ew 


Li Tirkiye'yê reşetariya nîjadperestiyê 




4 sal in di rojêvê de ye bi bûyera ku li 
Oremarê rû da û 16 leşker, bûyera ku li 
îdirê rû da ya ku 14 polîsan jiyana xwe 
jidestan û rewşa awarte ya li Cizirê ku 
nêzikî 20 kesan jiyana xwe ji destdan, 
Tirkiye ji nûve zivirî atmosfera salên 
90’î. Li Cizîra Botan 8 rojan qedexeya 
derketin derve hat ragihandin, li kuçe 
û kolanan şerê dijwar pêk hat û çekên 
giran xanî, dikan û bajar tev de hat 
wêrankirin. Herwiha şandeya HDP’ê ku 
ji wezîr û parlementeran pêk dihat jî tevî 
hemû hewldanan nikarî ku bigihîje bajêr 
û gelê bajêr bi rojan bi birçîbûn, nexweşî 
û mirinê ve rû bi rû ma. Zarok, û ciwan, 
kal û pîran jiyana xwe ji destdan, termên 
kesên ku hatin kuştin bo ku xira nebin di 
sarincan de hatin ragirtin, nexweşxane, 
dibistan, dikan, firin û hemû cihên girîng 
ên jiyanê girtî man. Piştî ku qedexeya 8 
rojan bi dawî bû jî encama rewşa awarte 
derket holê. Bi sedan birîndar, bi dehan 
qurbanî, bi sedan kesên seqet û ziyaneke 
mezin a aborî... 

Tevî hemû geşedan û xetereyan ne ji 
aliyê PKK’ê ve û ne jî ji aliyê dewletê ve 
tu agahiyek zelal a ku sedema şerkirinê 
ya ku gel qanî bike nehat dayîn. Bûyerên 
ku piştî qetliyama Pirsûsê û ragihandina 
xwesereyê destpêkirin meriv dikare 
bibêje ku Tirkiye û bajarên Kurdistanê bi 
gelemperî ketin tarîtiyeke bêhempa û ji 
hev qetîna civakê êdî gihîşt asteke ku ti 
hêz nikaribin weke berê nêzî hev bike. 

Buyereên li Tirkiyê rû dan tesir li 
Ewrûpayê jî kirin û di nava çend rojan 
de li weletên weke Fransa, Almanya, 
îsveç, Îsvîçre di navbera kurd û komên 


nijdaperest de pevçûn derketin. Ji ber 
van çalakiyan gelek kes birîndar bûn. 
Polîsên Isveçê jî dan zanîn ku eger ew 
êrîşî komeleyên kurdan bikin ewê wan ji 
welêt derxin û bişînin Tirkiye’yê. 

Çadêrên siyasî vê rewşa aloz a siyasî 
weke pengava şerê navxweyî bilêvkirin. 
Her wiha çavdêr amaje bi wê yek jî dikin 
ku e bûyer êrîşên Holocaost yên faşîstên 
alman ê li ser cihuyan bibîrdixe û eger 
rê li ber van êrîşan neyên girtin ew ê 
qeyran belav bibe û ew ê tu kes nikare rê 
li ber bigre. 

Ji sedi 68: Bila operasyon 
bidomin 

Rewya asayî ya ku ew 4 sal e didome 
ya ku ji aliyê ji sedî 90 welatiyan ve tê 
piştgirîkirin, piştî hilbijartinan ji nişkê 
ve serûbinî bû. Wek tê zanîn di pêva- 
joya ku weke Pêvajoya Çareseriyê, an 
jî muzakereyan tê bi navkirin, li gor 
dewletê bi sedema ku PKK ji Tirkiye’yê 
venekişî û sozên dayî bi cîh nekirin û li 
gor PKK’ê jî dîsa bi hemar sedemê ku 
dewletê sozê dayî bi cîh nekirine têk 
çû. Di vê navberê de beriya hefteyekî 
anketeke ku 70 hezar kes beşdarê bû 
hate kirin. Di çarçveya anketê de pirsa, 


“gelo bila li hemberî PKK’ê operasyonên 
leşkerî firehtir bibin an na?” hate kirin. 
Di anketê de encamên balkêş derktên. Li 
gor vê ji sedî 68 kesî bo vê pirsê denge 
‘erê’ bikaranî. Herwiha di çarçoveya he- 
man anketê de pir û encama din a balkê: 
jî ew bû: Hun dixwazin ku di rewşa heyî 
de zarokê we biçe leşkeriy yan na? Her 
wiha bo vê pirsê jî ji sedî 78 kesan dengê 
‘na’ bikaranî. Ew jî tê wateya ku herkes 
dixwaze ew şer mezin bibe lê kes kurên 
xwe neşîne leşkeriyê. Herwiha tevî vê 
rastiyê piştî bûyera îdir û Oremarê 
hemû bajarên Tirkiye’yê zivirîn qada şer 
û berdêleke mezin hat dayîn. 

Bi hezaran kesên ku li hemû bajar û 
navçeyên Tirkiye’yê daketin kolanan 
û bi hêrs tevgeriyan êrîşî her kesên ku 
egeriya ku kurdbin hebe kirin, bi sedan 
kargeh hatin şewitandin û zêdetirî 
400 êrîş li ser HDP’ê pêk hatin. Li 
Kirşehîrê dîmenên bûyera Madimakê 
rû dan, li Enqere’yê karkerên kurd rastî 
lîncê hatin, li Stenbolê ciwanekî ku bi 
mobaîla xwe bi kurdî diaxivî hat kuştin 
û Antalya’yê karkerekî kurd hat lînçkirin 
û bi darê zorê peykerê Ataturk bi wî hat 
ramûsandin. 

Erîş û lîncên ku piştî bûyera li Ore- 


marê ku 16 leşkeran jiyana xwe ji dest 
dan û bûyera îdirê ku 14 polîsan ji- 
yana xwe ji dest dan rewşeke ku civaka 
Tirikye’yê gelek caran pê re rû bi rû 
maye qewimîn û encamên wan anîn 
bîra herkesî. Otobosên ku ber bi bajarên 
Kurdistanê ve diçin rastî êrîşan hatin, 
kargehên ku ala tirkan neçikilandibin 
tev de hatin şewitandin û cînneta civakî 
li gelek cihan ber bi asteke tirsnak ve 
hilkişî. Li gelek cihan bi hinceta ku 
dişibin kurdan gelek kesên MHP’yî jî 
rastî êrîşan hatin. 

Ji Barzanî û Parlementoya Ewropa 
banga diyalogê 

Li aliyê din Serokê Herêma Kurdis- 
tanê Mesûd Barzanî jî bi daxuyaniyekê 
bal kişand ser xeteraya heyî û da zanîn 
ku bi şîddet û çekan ti caran pirsgirêk 
bi temamî çareser nabin û tekanê rêya 
ku Tirkiye bigihîje aramiyê muzakere û 
diyalog e. Barzanî bang li herdû aliyan 
kur da ku şer rawestînin û yekser diyalog 
dastpê bike. Wekî din Parlementoya 
Ewropa jî bang li Tirkiye’yê kir da ku 
rêbazên xeternak bikar nîne û rê bide da 
ku şandeyên ne alîgir û xweser karibin li 
Cizîrê lêkolînan bikin. 


Me jî wek malbata BasNûçe’yê bo 
ku em hem karibin bigîjin encama vê 
atmosferê û encamên ku eger heye 
biqewimin zelal bibin, me zêdehiya la- 
perên xwe ji mijarê re veqetandin û tevî 
nêrînên hemû layenan me xwest mese- 
leyê bi pîvanên rojnamegerî û vijdanî 
bînin ber xwînerên xwe. 

“Çareserî bi çekan ne pêkan e” 

Di derbarê vê rewşa awarte de Par- 
lamenê CHP’ê yê Stenbolê Mehmet 
Bekaroglu anî ziman ku divê herkes hişê 
xwe bide serê xwe û banga aramiyê bike. 
Bekaroglu got: “Kes nikare bi çekan 
tiştek bi dest bixe. Em li ser hemû tiştî 
dipeyivin, nîqaşan dikin û divê em dom 
bikin. Divê şer neyê domandin û dawî lê 
bê. Ger em tev bi hev re şer ranewestinin 
wê Tirkiye tûşî şerê navxweyî bibe, wê 
demokrasî û aboriya Tirkiyeyê şkestên 
mezin bixwe û wê aştiya civakî ji holê 
rabe. Wê kurd, tirk, alewî û sunneyên vî 
welatî ziyanê bibînin. Ev rewş zemîna 
rêgeha me dirûxîne. Divê ev şer bê raw- 
estandin” 

“Armanc veqetandina gelan e” 

Parlamenê HDP’ê yê Sêrtê Kadri 




Yildirim jî diyar kir ku tirsa Tirkiyeyê 
veqetandina kurdan e û ev rewşa awarte 
pêvajoya veqetandinê dide destpêkirin. 
Yildirim got: “Dewlet vê yekê bi destê 
xwe dike. Ev pevçûn derbeke mezin li 
vîna pêkvejiyanê xistiye. Dewlet rêbaza 
ku 30-40 sal berê pêk anîbû dîsa dic- 
eribîne. Tenê zatê qesrê rêya Tirkiyeyê 
dizane û tene daxwaziyek vî zatî heye 
û ew jî desthilatbûna AKP’ê ye. Hewl 
didin ku HDP’ê dibin bendê de bihêlin. 
Ger ku AKP bawer bike ku wê bi şer bibe 
desthilatdar wê şer bidomîne” 

“Armanc şerê navxweyî ye” 

Parlamenta HDP’ê ya Edeneyê Meral 
Daniş Bektaş jî bi ser rûdanên Cizîrê 
AKP’ê rexne kir û angaşt ku armanca 
kuştina sivîlên li Cizîrê şerê navxweyî 
bû û hewl didin ku bi hilbijartinan 
AKP’ê bikin desthilatdar, dawî li aştî û 
demokrasiyê bînin û ji bo di nav gelan 
de pevçûn rû bidin tevdigerin. Bektaş 
got: “Lê belê em ê di aştiyê de israr bikin 
û ew ê negihîjin armanca xwe. Ew ê 
AKP nebe desthilatdar, çimku ev rêya 
çareseriyê nîne. Ev rê pêşî li ber mirina 
zêdetir mirovan vedike û dibe sedemê êş 
û azaran” 

“Ji azadiya gelan ditirsin” 

Parlamena HDP’ê ya Stenbolê Em- 
ine Beyza Ûstun anî ziman ku ji ber 
ji azadiya gelan ditirsin êrîşên xwe 
dijwartir dikin û ji ber vê yekê avahiyên 
HDP’ê dişewitînin û li Mêrsînê hevalekî 
me qetil kirin. Ûstun got: “Em dizanin 
ku kî di nav van leystikan de ye û hemû 


raya giştî jî dizane. Li Cizîrê qetlîam pêk 
hat. Bi bombe û tangan êrîşî gel kirin” 

“Nêzikahiya hikûmetê nayê qe- 
bûlkirin” 

Parlementerê MHP’ê yê Kayseri’yê Yu- 
suf Halaçoglu jî îddia kir ku ew mafdar 
in û ew rastî jî derketiye holê. Halaçoglu 
wiha got, “Yekî wekî Bulent Armç jî 
qebûl kir û anî ziman ku MHP mafdar 
e. Ma welat diçe ku, diçe nava tarîtiyê. 
Ber bi şerê navxweyî ve diçe. Hikûmet 
jî dibêje ‘PKK li gel niyeta me ya baş her 
deran bi bombeyan dagire’ belê raste lê 
bavê min hun heta niha li ku bûn we çi 
dikir. Hun dê peymana Dolmabahçe’yê li 
ku bi cîh bikin. Ew dê vê meseleyê çawa 
zelal bikin. Ew hikûmet vê nêzikahiyê 
ti caran nikare rê li ber teror û şîddetê 
bigire û welat derxe asta asayiyê.” 

“Tekane rê aqlêsilim e” 

Parlementerê AKP’ê yê Batmanê Ziver 
Özdemir jî di derheqê mijarê de nêrînên 
xwe bi me re parvekir û wiha got, “Divê 
herkes li hemberî şîdetê be û şîddet ji 
aliyê kê ve bê kirin divê herkes dijberiya 
vê yekê bike. Êrîşên ku li Oremar û îdirê 
qewimîn û herwiha bi sedan bûyerên 
ku berê jî rû dabûn bi ti awayan nayê 
qebûlkirin. Divê tavilê ew êrîş bi dawî 
bibin. Ew xirecîra şîddetê divê di cî de 
bê rawestandin. Tu fêydeya şîddetê ji 
tu kesî nabe. Divê herkes bi awayekî 
aqlisêlim nêzikî mijarê bibe. Wekî din 
hedîseyên wiha bo kesên ku dixwa- 
zin arîşe mezin bibe weke fersendeke 
mezin tê bikaranîn. Bo vê jî divê herkes 
bi aqlisêlim tevbigere, di nava yekîtî û 
aştiyê de li hemberî şîddetê raweste. 

“Bo çareseriyê ramaneke wêrek 
divê” 

Serokê Baroya Şirnexê Noşirvan Elçi 
jî anî ziman ku di encama bûyeran de 
hem di nava PKK’ê de û him jî di nava 
dewletê de bi sedan kesên kîndar li holê 
dimînin. Elçi wiha domand: Malbatên 
polîs û leşkerên bi nefreteke mezin 
nêzikî kurdan dibin. Ew mesele dibe se- 
dem ku ew pirsgirêk ci çareseriyê bihore. 
Tu mafê kesekî nîn e ku welêt berv bi 
macerayeke ku encama wê ne diyarbe 
ve bibe. Tirkiye niha li wê qonaxê ye. 
Divê herkes ba wêrekî û bi dengekî berz 
bifikire. 

Encama ku pêk hat xeternak e 

Di dawiya dawî de piştî 8 rojan 
Walîtiya Şirnexê bi daxuyaniyeke nivîsî 
dawî li qedexeya derketina kolanan anî 
û pêk ve şandeya HDP û partiyên din û 
rojnamegeran xwe gîhandin navçeyê. 
Herwiha di heman demê de hin kargeh, 
firin û nexweşxane jî hatin vekirin. Dîsa 
kesên ku jiyana xwe jidestdane hatin 
binaxkirin û rewşa navçeyê ya xeter- 
nak bir bi aramiyê vê birêket. Lê li gor 
dîmenên ku di çapameniyê de cîh digirin 
de xuyaye ku ziyana ku gihîştiye bajêr 
wê demeke dirêj bandora xwe bidomîne. 
Herwiha encamên siyasî jî di dîroka 
Kurdistan û Tirkiye’yê de weke lapereke 
reş bicîh bû. 

Barzanî: 


Hêmanê serkeftinê yelcîtiya neteweyî ye 



L i Başûrê Kurdistanê li gel hemû ban- 
dora neyênî ya qeyrana ku heta niha 
nehatiye çareserkirin jî, Rêveberiya 
Herêma Kurdistanê (RHK), pengava ope- 
rasyonên mezin ên li dij DAIŞ’ê bi serkeftî 
dimeşîne. Lê li alî din hat ragihandin ku şer 
û bûyerên ku li Bakur bûn sedema mirina 
gellek sivîlan bandoreke neyênî li Herêma 
Kurdistanê jî dike. Serokê Herêma Kurd- 
istanê Mesûd Barzanî ji bo rawestandina 
şer û pevçûnên li Bakur bang li aliyan kir 
û daxwaza berdewam a proseya aşitiyê anî 
ziman. Barzanî di daxuyaniya xwe de ji bo 
malbatên kesên ku di bûyeran de jiyana 
xwe ji dest dan hêviya sebr û sersaxiyê kir. 
Serokê RHK’ê Mesûd Barzanî, di serdana 
Balyozê Macaristanê yê li Iraqê Tibur Sa- 
trmari de di derbarê kêşeya penaberan a ku 
piştî dîmenê zarokê kurd Alan Kurdî yê ku 
di Deryaya Egeyê de fetisî û termê wî li per- 
avê da, kete rojeva dinyayê de jî got ku şer 
û qeyranên ku li Rojhilata Navîn, li welatên 
Iraq, Sûriye, Yemen û Lîbyayê her roj di- 
jwartir dibin, encamên wiha neyênî bi xwe 
re tînin û ji bo çareseriyeke mayînde ya vê 
kêşeyê bang li welatên rojava kir ku gavên 
berbiçavbihavêjin. Di hevdîtina bi Şandeya 
Enstîtuya Aştiyê ya Lindbergh a Amerîkî 
de jî Barzanî da zanîn ku DAIŞ tenê bi şerê 
çekdarî nayê rûxandin û got ji bo rûxandina 
wê pêwîst e di warê polîtîkî, aborî û bîrdozî 
de jî tekoşîneke baş bê kirin. 

Di vê navberê de hemû partiyên Başûr 
bo kongreya AKP’ê hatin vexwendin û di 
beşdariya fireh de tiştên balkêş derketin 
pêş. Bêyî Goran hemû partiyan şandeyên 
xwe şandin kongreyê û herwiha Serokê 
Yekgirtû Alî Bapîr jî beşdarî kongreyê bû. 
Wek tê zanîn di mijara hilbijartina ser- 
okatayê de Yekgirtû bi YNK û Goran re tev- 
digeriya. Lê belê hatina wî ya li gel şandeya 
PDK’ê weke guherîn an jî nermbûna sekna 
wan hate nirxandin. 

Serokerkan: Barzanîjibo çareseriyê 
amade ye 

Li Bakur, piştî ku şer jinûve destpêkir û 
di serî de li Cizîr û gellek navçeyên din bi 


ragihandina ‘xweserî’yan re qedexekirina 
daketina kuçeyan û ragihandina ‘Herêmên 
‘Ewle’, her wiha bi çalakiyên PKK’ê yên 
Oramar û îdirê re kuştina gellek leşker 
û polêsan û di serî de navenda giştî ya 
Enqereyê, ji alî nîjadperestan ve talankirin 
û şewitandina gellek nûsîngehên HDP’ê 
û êrîşên dirinde yên li dij kurdên sivîl, 
rewşek awarte peyda bû. Serokê RHK’ê 
Mesûd Barzanî diltengiya xwe ya li ser van 
geşedanan bi Serokerkanê Pêşmerge, Gen- 
eral Cemal Mihemed re parve kir. 

General Cemal Mihemed, di daxuyaniya 
ku da BasNûçeyê de da zanîn ku Serokê 
RHK’ê Mesûd Barzanî metirsîdar e ku ev 
şerê di navbera PKK’ê û dewleta Tirkiyeyê 
ku li Bakurê Kurdistanê jinûve rû daye pêşi 
li dijwartirînbûna kêşeyê veke û diyar kir 
ku Barzanî amade ye ku ji bo çareseriyê 
tiştên ji dest wî tên bike. Mihemed, bi 
nimûnedayîna şerê navxweyî yê li Sûriyeyê 
re ragihand k ew şer bûye sedem ku bi mi- 
lyonan mirov bikevin ser rêyan û penaber 
bibin û got: “Mesûd Barzanî jî ji encameke 
bi vî rengî metirsîdar e û daxwaz dike ku 
alî şer bidin rawestandin” General Mi- 
hemed piştî çalakiya PKK’ê ya Oramarê jî 
daxuyaniyek dabû û ragihandibû ku Hêzên 
Pêşmerge ketine rewşa alarmê. 

“Yên terorê dikin kart wê bi agirê 
terorê bişewitin” 

Serokê RHK’ê Mesûd Barzanî, şandeya 
îmaratên Ereb ku ji Serokê Heyvasor a 
îmaratê Muhemmed Atîk el Felahî, Serba- 


lyozê Hewlêrê yê îmaratê û hin rayedaran 
pêk dihat qebûl kir. Barzanî di vê hevdîtinê 
de diyar kir ku teror, xala herî grîng e ku 
ziyanê li mirovahiyê dike û li dij terorê 
pêwîstiya hevkariya navneteweyî destnîşan 
kir. Barzanî, balê kêşa ser hin welatên 
ku terorê wek kart bikar tînin û got: “Di 
axirîn demê de wê agirê terorê van welatan 
bişewitîne” Li ser navê şandeyê El Felahî jî 
ji ber serkeftinên siyasî û aborî yên RHK’ê 
pîroziya Emîrî îmaratê Şêx Muhemmed 
Ziyad El Nehiyan pêşkêşî Barzanî kir. El 
Felahî, xebatên Dezgeha Xêrxwaziyê ya 
Barzanî yên ji bo penaberan şayanî pesn- 
dayînê nirxand û ragihand ku Heyvasor a 
îmaratê amade ye ku alîkariya penaberên 
RHK’êbike. 

‘Heta şer bidome wê kêşeya pena- 
beran jî hebe’ 

Bi mebesta di derbarê perwerdehiya ku 
pisporên leşkerî yên Artêşa Macaristanê di- 
dine Pêşmerge û di derbarê pêla penaberan 
a ber bi Ewropa û Macaristanê de daxwaza 
alîkariyê bike, Serbalyozê Macaristan ê li 
Bexdayê Tibur satmari, bi Serokê RHK’ê re 
hevdîtin pêk anî. Di hevdîtinê de Barzanî, 
kêfxweşiya xwe ya berdewamiya dostaniya 
kurd û macar anî ziman û ji ber perwerdehî 
didine Pêşmerge, spasiyên xwe pêşkêşî gel 
û hikûmeta Macaristanê kir. Barzanî, di 
derbarê koçe penaberan a Ewropayê de jî 
got: “Ji bo rawestandina vê koçê, pêwîst e 
welatên rojava alîkariya welatên cînarên 
Sûriyeyê bikin da ku bi milyonan penaber 


di bin xeteriyan de nekevin rêya Ewropayê” 

Enstîtuya Aştiyê ya Amerîkî Bar- 
zani agahdar kir 

Şandeya Amerîkî ya ku di bin serokatiya 
Serokê Enstîtuya Aştiyê Nancy Lindborg 
piştî lêkolînên xwe yên di derbarê rewşa 
penaberên RHK’ê, ji bo agahdarkirinê 
serdana Serokê RHK’ê Mesûd Barzanî ki- 
rin. Di vê hevdîtinê de li ser pirsên şandeyê 
yên di derbarê teror û rewşa penaberan 
de Barzanî anî ziman ku tenê şerê çekdarî 
nikare terora DAIŞ’ê rawestîne, ji bo bi 
tevahî ji holê rakirina vê terorê tekoşîneke 
berfireh ya polîtîk, aborî û bîrdozî pêwîst e. 
Barzanî da zanîn ku herêm, ji bo peyda- 
bûna ramanên tûndrew derfetan diafirîne 
û dom kir: “Li Herêma Kurdistanê û Iraqê, 
ji bo penaberên ku ji cih û warên xwe revi- 
yane dîsa vegerin cih û warên xwe, pêwîst 
e DAIŞ bi tevahî ji holê bê rakirin û ji bo vê 
yekê jî divê herkes bi awayekî alîkariya şerê 
li dij DAIŞ’ê bike. Di hevdîtinê de Nancy 
Lindborg jî da zanîn ku helwesta RHK’ê ya 
di derbarê penaberên ku koçî Kurdistanê 
kirine nimûneya mirovperweriyê ye ku divê 
hemû mirovahî pê serbilind be û ji ber vê 
helwestê spasyên xwe pêşkêşî Barzanî û 
gelê Kurdistanê kir. Piştî axaftinan şandeyê 
di derbarê xebatên xwe de Barzanî agahdar 
kirin. 

Hiqûqnasê Destûrê Prof. Kaval: Par- 
lamenan Mussolini û Hitler hilbijart 

Pisporê Pêwendiyên Navneteweyî û 
Hiqûqa Destûrî Prof. Mûsa Kaval, di 
derbarê qeyrana serokatiyê de bi ser 
BasNûçeyê nirxandinan kir. Kaval nêrînên 
ku gel serokan hilbijêre dîktayê tîne û 
parlamen hilbijêre demokrasî digeşe wek 
nêrînên manîpulatîv nirxand, ji dinyayê 
nimûneyan da û got: “Dîktatorên herî 
xerabkar Mussolini û Hitler ji alî parlame- 
nan ve hatin hilbijartin. Frensa ji 1962’yan 
şûnve Serokkomarê xwe ji alî gel ve dide 
hilbijartin û ji wê salê heta niha Frensa 
qeyraneke siyasî nejiya ye. îtalya heta 
2012’an ji 6 mehan carekê bi qeyraneke 
siyasî re rû bi rû dima; Lê piştî pergala 
hilbijartina Serokkomariyê guhert û erka 
hilbijartina wî radestî gel kir yek qeyranekê 
jî nejiya. Li piraniya welatên Ewropa û 


| > "Hêmanê serkeftina me yekîtiya neteweyî ye" 


Serokê RHK’ê Mesûd Barzanî bi mebesta 54. Salvegera 
Şoreşa îlonê ya ku di 11’ê îlona 1961’an de bi serpereştiya 
Mele Mistefa Barzanî pêk hatibû peyamek şand. Di vê pe- 
yama ku di derbarê hemû qeyranên ku li çar aliyê Kurd- 
istanê têne jiyîn de bangeqazî hene de Barzanî, da zanîn 
ku hemû astengiyên li pêş gelê kurd dikare bi yekîtiya 
neteweyî bêne çareserkirin u got: “Hêmanê serkeftina 
me yekîtiya neteweyî ye” Barzani, anî ziman ku Şoreşa 
îlonê di dil û hişmendiya hemû neferên gelê kurd de şitilê 


vê baweriyê şên kirî ye ku kurd neteweyek cuda ye, wek 
her gelên azad ger ku kurd jî li dij zordestiya metîngeran 
tekoşîna rizgariya neteweyî bimeşîne wê dikaribe azadî 
û serxwebûna xwe bi dest bixin. Barzanî destnîşan kir ku 
ev şoreşa ku piştgiriya hemû çîn û pêkhateyên Kurdis- 
tanê wergirtiye, bi vî awayî veguhêziye tevgereke hevbeş 
a demokrasî û azadiyê. Barzanî got: “Hêmanê serkeftina 
me yekîtiya neteweyî ye” 

dên li herêma Dakûka li başûrê Kerkûkê dabû destpêkirin bi awayekî serkeftî 
domand de Sekreterê Giştî yê Partî Sosyalîzma Demokrat a Kurdistan(PSDK) 
Mihemed Hecî birîndar bû. derbareyê mijarê de Fermandarê Eniya Rojavayê 
Kerkûkê Kemal Kerkûkî ji Basnûçeyê re agahî dan û got ku di dema operasy- 
onên ku roja înê bi armanca rizgarkirina gundên li herêma Dakuka li rojavayê 
Kerkûkê hatibûn destpêkirin de dema ku operasyon bi rê ve dibirin di endama 
teqîna tepika ku amûr pêl wê kir de Serokê PSDK’ê Mihemed Hecî Mehmûd û 
23 Pêşmerge birîndar bûn û 3 Pêşmerge jî jiyana xwe ji dest dan. Kerkûkî da 
zanîn ku poerasyon bi aayekî serkeftî didome û rewşa Serokê PSDK’ê baş e û 
xeteriya wî ya jiyanî tune. Endamê Lijneya Rêveberiyê yê PSDK’ê Rifat Mi- 
hemed jî ji BasNûçeyê re ragihand û got ku teqîna tepikê li nêzîkî gundê Ebul 
Mihemed pêk hatiye û Mihemed Hecî Mehmûd bi awayekî sivik birîndar bû. 


gellekên Amerîka Latîn ku feyza xwe ji 
Ewropa werdigirin serok an serokkomar ji 
alî gel ve têne hilbijartin û li van welatan 
tu meyldariyeke dîktatoryal pêk nehatiye. 
Bêguman welatên ku gel serok hilbijartiye 
û veguhestine dîktaroriyê jî hene, lê belê 
sedemê vê yekê ne pergala hilbijartinê, 
goncaviya binesaziya civak û siyaseta wan 
welatan e” Kaval di derbarê qeyrana li 
Başûr de jî ramanên xwe parve kir û anî 
ziman ku ji bo RHK’ê pergala herî baş ji alî 
gel ve hilbijartina serok e. Kaval got: “Li 
Başûr tu partiyek ku dikaribe bi serê xwe 
bibe hikûmet tune ye û ji ber ku parlamen 
destûr dide dest bi karkirina hikûmetê, 
piştî her hilbijartinan egeriya qeyrana 
dirustkirina hikûmetê peyda dibe. Ger ku 
serok jî ji alî parlamenê ve bê hilbijartin 
wê ji dû salan carekê qeyran peyda bibe û 
ev rê li berê vedike ku hêzên derveyî bêtir 
destwerdana navxweyî ya RHK’ê bikin” Di 
derbarê çarenûsê de jî Kaval pêwîstî bi wê 
yekê kir ku divê hemû partiyên siyasî di vê 
babetê de paşve gav bihavêjin. Kaval got: 
“Ger paşve gav nehavejin, ev qeyran li gel 
Başûr wê ziyanê bide perçeyên din jî” 

Papa: Divê serokatiya Barzani berde- 
wam be 

Piştî DYA, Îngilîstan û Neteweyên 
Yekbûyî(NY), Vatîkanê jî daxwaza berde- 
wamiya serokatiya Mesûd Barzanî kir. 
Vatîkanê bi ser Nûnerê Taybet ê Rojhilata 
Navîn ê Papa Francis’ê Serokê Rûhanî yê 
cîhana Katolîk Kardînal Luis Sako ve bi 
ser navê Papa, nameyek ji Serokê RHK’ê û 
Serokê Parlamena Kurdistanê re şand. Di 
nameyê de tê gotin ku ji bo ev pêvajoya xe- 
ternak a şer ku li Herêma Kurdistanê bûye 
sedemê qeyranên siyasî, aborî û ewlehiyê 
bi serkeftî bê derbaskirin divê Birêz Mesûd 
Barzanî 2 salên din jî postê serokatiya 
RHK’ê hilgire. 

Çalakiya kêmkirina mûçeyê rayedar- 
an encam da 

Li Hewlêrê piştî xwepêşandana ku bi 
mebesta nîşandana berteka li hemberî 
mûçeyên zêde ên rayedarên hikûmetê û 
rêvebirên payebilind ku hatibû lidarxistin, 
Alîkarê Serokê Parlamena RHK’ê Cafer 
Emînkî ragihand ku di demeke nêz de ji 
bo jiholêrakirina bêdadiya dahatî me- 
haneyên rêveberên payebilind wê ji nû ve 
bê rêkûpêkkirin. Sêşema çûyî, bi pêşengiya 
rêxistinên kedê li ber Parlamena Kurdis- 
tanê ji ber ku li Herêma Kurdistana ku di 
nav tengasiya aborî de ye û kedkar bi me- 
han mehaniyên xwe nastînin û li hember vê 


rayedarên payebilind mehaniyên pir zêde 
distînin û ev yek di civakê de dibe sedema 
acizbûnê çalakî li dar xistibûn daxwaza 
hevdîtinê ji rayedarên parlamenê kiribûn. 
Nûnerên rêxistinên kedê ku piştî çalakiyê 
daxwazên hevditîna wan hatibû pejiran- 
din, di hevdîtina digel Endamên Lijneya 
Serokatiya Parlamenê de daxwaz kiribûn 
ku bila mehaniyên rêveberên payebilind ji 
% 50 were daxistin û belavkirina dabeşiya 
dahatê bila dadwertir bê dabeşkirin. Piştî 
hevdîtinê Lijneya Serokatiya Parlamenê 
û nûnerên rêxistinên kedê daxuyaniyeke 
hevpar dan û gotin ku li ser vê mijarê di bin 
sîwana parlamentoyê de Lijneyeke fermî ya 
aboriyê wê were lidarxistin û ji bo rêkûpêk- 
kirina dabeşiya dahatê dê raporan amade 
bikin., 

Kerkûkî: Wê DAIŞ dersa ku 
Pêşmerge li rojavayê Kerkûkê dabûyê 


ji bîr neke 

Angaşta ku Serokê Kevin ê Parlamen- 
toya Kurdistanê û Fermandarê Pêşmerge 
ê Rojavayê Kerkûkê Kemal Kerkûkî ji 
BasNûçeyê re kiribû û gotibû ku DAIŞ’iyan 
li hemberî Pêşmerge çekên kîmyewî bi kar 
anîne û ev yek ji hêla rayedarên Emerîkî ve 
jî hatiye tespîtkirin hat rastkirin. Ray- 
edarekî Emerîkî derbareyê mijarê de ji 
BBC’yê re rave kir û got ku DAIŞ’ê ne tenê 
li dijî Pêşmergeyan, li hemberî dijberên 
xwe yên li Sûrî jî çekên kîmyewî bi kar 
anîne û 4 bûyerên ku vê yekê dipeyitînin 
hatine diyarkirin. Derbareyê vê mijarê de 
ji îstîxbaratên Elman jî peyitandinek hat. 

Di rojnameya Bild a Elman de di nûçeyeke 
xwe ya ji îstîxbarata Elmanî hatiye girtin de 
diyar kir ku bikaranîna çekên kîmyewî a ji 
aliyê DAIŞ’ê ve ji hêla yekeyên îstîxbaratê 
ve hatiye peyitandin. Dr. Kerkûkî bale 
kişand ku digel ku techîzatên Pêşmerge ji 


"Deriyê me ji hemû pêşniyazan re vekirî ye" 


Li gel bandora neyênî ya qeyrana siyasî ku nêzîkî mehekê 
ye serê RHK’ê diêşîne jî ji bo heyênîtiya vê bandorê bê 
şkandin xebat didomin. Rawêjkarê Asayîşa Giştî yê RHK’ê 
û Endamê Polîtburoya PDK’ê Mesrûr Barzanî ku bi berpirs 
û xebatkarên Buroya Birêxistinê ya PDK’ê ya Hewlêrê re 
civînek pêk anî, piştî civînê semînerek da. Barzanî ku di 
derbarê babetên sereke yên rojeva Kurdistanê de ramanên 
xwe parve kir diyar kir ku ji bo çarenûsa qeyrana siyasî 
deriyê wan ji her pêşniyazê re vekirî ye û dom kir: “Lê belê 


emê rê nedin ku partî parlamenê wek alava dîktayê bikar 
bînin. Hêviya me ew e ku em vê qeyranê bi rêbaza diyalogê 
tafilê çareser bikin” Di derbarê parastina pêkhateyên 
neteweyî û olî de jî Barzanî da zanîn ku parastina wan jî 
di çarçoveya parastina Kurdistanê de erka wan a sereke 
ye. Barzanî got: “Bi mebesta hurmetdariyê, ji ber ku peyva 
‘kêmnetewe’ kêmasiyê tîne ziman em vê peyvê jî bikar 
nayînin” 


bo parastina li hemberî çekên kîmyewî têr 
nîne jî têkoşîna Pêşmergeyan hêjayî aferînê 
ye û got ku DAIŞ’ê li Rojavayê Kerkûkê 
hewl da ku êrîşî Pêşmergeyan bike lê bi 
êrîşên Tabûrên Pêşmerge û Yekîneyên 
Topavêj û Pêşmergeyên Partiya Azadiya 
Kurdistanê (PAK) digel balafirên Hevpey- 
manê DAIŞê hatiye têkbirin û gelek DAIŞ’î 
jî hatine kuştin û DAIŞ, dersa ku Pêşmerge 
li Rojavayê Kerkûkê jê re dabû dê ji bîr 
neke. Di vê navberê de hat xuyakirin ku 60 
malbatên ereban ên ji 400 kesan pêkhatî 
ku ji gundên Dakûk, Xurmatû û nexasim ji 
gundê Smaga Xwarê reviyane xwe spartine 
qadên Pêşmergeyan. Berpirsiyarê Hêzên 
Asayîşê ên Navçeya Dakûkê Pola Delo 
got ku piştî ku li ser hebûn an tunebûna 
têkiliya wan bi DAIŞê re lêkolîn bê kirin ew 
ê wan li cihên guncawbên bicihkirin. Li gor 
agahiyên ji çavkaniyên Pêşmerge yên Eniya 
Mûsilê bidestxistî, berî ku DAIŞ’iyê ku li 
hemberî Pêşmergeyan êrîşa xwekujiyê pêk 
bîne digel bombeya li ser xwe hatiye kuştin. 
Her wiha hat ragihandin ku DAIŞ’ê 3 dîlên 
ku ji ber ku alîkariya Pêşmergeyan kirine 
hatine girtin bi navên Abdula Mihemed 
Hesen, Kazim Kerîm Ahmed û Nûredîn 
Îbrahîm ên li Girtîgeha Beacê înfaz kirin. 
Berpirsiyarê Buroya Mûsilê ya PDK’ê 
Saîd Memuzînî got DAIŞ’ê li malên wan 
geriyane û tê de cil û bergên Pêşmergeyan 
dîtine û ew wek palpiştiya alîkariya 
Pêşmergeyan dîtine, ji ber vê ev 3 kurdên ji 
Mûsilê kuştine. 

6 Barzanî operasyona Wankeyê saz kir 
û meşand’ 

Serokerkanê RHK’ê Cemal Muhemmed 
got ku operasyonên ku Pêşmergeyan hefti- 
yên çûyî bi armanca paqijkirina derûdora 
nehyeya Wankeyê ji DAIŞ’ê dan destpêkirin 
ji aliyê Serokê RHK’ê Mesûd Barzanî ve 
hatine sazkirin û meşandin. Mihemmed, 
derbareyê fikrên Barzanî de ji BasNûçeyê 
re ragihand ku beriya operasyonên 
Wankeyê Barzanî, bi navê Serfermandarê 
hin operasyon saz kirine û ne tenê saz 
kiriye her wiha beşdarî operasyonê bûye 
û operasyon bi awayekî serkeftî bi dawî 
bûne û wisa domand: “Hemû herêmên ku 
armanc, di çerçoveya pêşnûmeya opera- 
syonê de armanc bûn hatin bidestxistin û 
15 êrîşên bi amûrên ên DAIŞ’ê vala hatine 
derxistin û bi vê operasyonê Rojavayê Dî- 
cleyê û Bakurê Mûsilê ketine bin kontrola 
Pêşmergeyan” 



























06 ROJAVA 

Mehmet Salih Batirhan 


oçberiya xelkê Rojava ber bi 
Ewriipa ve berdewam e û her du 
bereyên siyasî yên kurd li Rojava 
ENKS û TEV-DEM hev tohmetbar dikin 
û aliyê din weke berpirsyar dibînin. TEV- 
DEM û ENKS weke her tim daxuyaniyên 
li dijî hev didin, lê heya niha tiştek ji bo 
rawestandina pêla koçberiyê nekirine û 
tirsa xelkê heye ku heta ku ENKS û TEV- 
DEM lihevbikin, Rojavayê Kurdistanê 
vala bibe. Pêla koçberiyê ji Rojava roj bi 
roj bihêztir dibe û herdu bereyên kurd 
hevdu di ber vê koçberiyê de tohmetbar 
dikin. Encûmena Niştimanî ya Kurd li 
Sûriyê (ENKS) dibêje ku Tevgera Civaka 
Demokratîk (TEV-DEM) û desthilata wê 
bi siyaseta xwe berpirsê vê koçberiyê ye. 
Partiyên rêveberiya xweser dibêjin ku 
ENKS xelkê ji bo koçberiyê teşwîq dike. 
Piştî derketina hejmareke pir ji xelkê 
Rojavayê Kurdistanê ji bo derve û guher- 
tina demografya herêm û bajarên kurdî, 
herdû aliyên siyasî yên sereke li Rojavayê 
Kurdistanê hevdû bi berpirsyariya vê pêla 
koçberiyê tohmetbar dikin. 

Li gorî hin tehlîlgeran di encama pêla 
koçberiyê de, nêzîkî neviyê gelheya 
kurdên Rojava li derveyî sînorên welatê 
xwe ne û hin bajarên kurdî ku rêjeya 
kurdan tê de sed der sed bû niha daketiyê 
sed der pêncî û ew amar jî roj bi roj kêm- 
tir dibin. Ji roja derketina krîza Sûriye’yê 
heta niha bi serperşitiya Serokê Herêma 
Kurdistanê Mesûd Barzanî partiyên siyasî 
yên Rojava hewldan ku di rêveberiya 


Rojava de hemaheng bin û bi hevre 
birêvebibin. Hem di Peymana Hewlerê û 
Hem jî di Peymana Duhokê jî de sê xalê 
sereke hebûn û ew jî ew bûn ku ew ê di 
warê aborî, leşkeri û siyasî de lihevkirinek 
di navbera partiyên siyasî avabûbûya 
û ew ê ji bo xelkê Rojava siyaset bihata 
meşandin. 

Piştî her rêkeftinê PYD ji ser maseya 
Lêvegera Siyasî ya TEV-DEM û ENKSÎê 
rabû û siyaseta xwe li ser Rojava ferz 
kir. Di kurtedemekê de kanton ava kir 
û dirûşmeyên azadiyê berz kir. PYD’ya 
ji diyalog û demokrasiya kurdan aciz di 
nava çend mehan de hemahengi bi gelek 
komêm tûndrew ê îslamî re danî û kir ku 
ew hemû kom û grûbên tûndrew li Rojava 
hespê bibezînîn. Digel vê yekê nedîtîna 
polîtîkayekê ji ba xelkê Rojava, ferzkirina 
leşkeriya neçarî û nediyariya paşerojê 
dibe sedem ku xelkê Rojava berê xwe 
bidin welatên din û ji Rojava derkevin. 
Her çend dezgeha bi ser PYD’ê ya bi navê 
Navenda Lêkolînên Stratejîk a Rojava 
div an rojên dawî de amaran belav bike û 
ragihîne ku xelkê Rojava ne terefgîrê koç- 
beririyê nin malên firotinê yên Qamişlo û 
Amûdê, nediyarbûna aqûbeta 400 hezar 
kurdên Kobanê dide zanîn ku pêleke 
mezin a koçberiyê li Rojava heye û çavê 
desthilatdariya Rojava vê yekê nabîbe û 
guhê wan jî nabihîze. Di vê çerçoveyê de 
hemû partiyên siyasî yên her çar parçeyên 
Kurdistanê li ser valabûna Rojava raw- 
estiyan û ji Basnûçeyê re axivîn. Partiyên 
siyasî wê yekê tekez dikin ku divê PYD 
dev ji siyaseta xelet berde û li ser berjew- 
endiyên siyasî bi ENKS’ê re li hev bike. 


“Wê demografiya Kurdistanê 
biguhere” 

Endamê Yekîtiya Niştimaniya Kurdis- 
tanê Sadî Pîra (YNK) jî da zanîn ku Ro- 
java di nava 4 salan de tûşî gelek şer û pe- 
vçûnan bûye û xelkê Rojava bi fikra emnî 
tevdigerin û dixwazin êdî paşerejoke 
wan a baş hebe û xwe ji şer û pevçûnan 
dûr bixin. Di berdewamiya axaftina xwe 
jî de Sadî Pîra amaje bi wê yekê jî kir ku 
partiyên siyasî yên Rojava dijberiya hev 
dikin û ji bo çareseriyê tevnagerin û ew bi 
erka xwe ve ranabin. Her wiha Pîra amaje 
bi wê yekê jî kir ku divê partiyên siyasî 
yên Rojava li gel hev bin û di birevebirina 
Rojava de hemaheng bin. Pîra dijberiya 
di navbera ENKS’ê û TEVDEM’ê jî bi 
bîr xist û wiha berdewam kir: “ Nûnerên 
ENKS’ê li Hewlerê rûniştînin. PYD’ jî 
şaşîtiyan dike lê belê îro parastina Rojava 
dike. PYD ji Rojava dernakeve. Ev ji bo 
me serbilidiye lê divê partiyên Rojava li 
hev bikin.” Di berdewamiya axaftina Sadî 
Pîra amaje bi wê yekê jî kir ku valanûna 
Rojava dê di demografiya Kurdistanê de 
guhertinan pêk bîne. 

“PYD’ê peyman bi cih neanîn” 

Serokê Azadiya Kurdistanê (PAK) 
Mustafa Özçelik jî bal kişand ser rewşa 
Rojava û amaje bi wê ykeê kir ku îlanki- 
rina kantonanan û rêveberiya ku niha 
li Rojava heye reya wê yekê vekiriye ku 
li Rojava bi tenê partiyeke siyasî hebe. 
Her wiha Mustafa Özçelik, ragihand 
ku siyaseta PYD’ê rê li ber vê yekê jî 
girtiye ku partiyên din ê kurd li Rojava 


bibin xwedî otorîte hêz û li Rojava bi cih 
bibin. Di berdewamiya axaftina xwe jî de 
Mustafa Özçelik bal kişand ser Peymanên 
Hewlêr û Duhokê yên di navbera ENKS’ê 
û TEVDEM’ê jî de û wiha berdewam kir: 

“ Li gor Peymanên Hewlêr û Duhokê 
diviyabû li Rojava di warê leşkeri, siyasî 
û aborî de ENKS’ ê û TEVDEM’ê de 
lihevkirinek û rêveberiyeke hevbeş bi- 
hata avakirin lê belê PYD’ê ev yek qebûl 
nekir.” Her wiha Mustafa Özçelik amaje 
bi wê yekê jî kir ku vegera xelkê Rojava bi 
lihevkirineke siyasî û rêveberiyeke siyasî 
mûmkûne û divê demildest ev yek bê 
kirin. 

Di berdewamiya axaftina xwe de 
Mustafa Özçelik daxuyand ku di salên 
1960’î rejima Baas li Rojavayê Kurdistanê 
kemerek erebî saz kiribû wê kemere gele- 
kî zirar dabû kurdan. Mustafa Özçelik her 
wiha eşkere jî kir ku zirara şerê niha yê li 
Rojava ji yê kemera erebî zêdetir bûye û 
kurd ji cihê xwe dibin û ereb di şûna wan 
de bi cih dibin û evyek jî ji bo demo- 
grafiya Kurdistanê dibe xetererek mezin û 
egera wê jî heye kurd li Rojava neminin. 
Her wiha Mustafa Özçelik ragihand ku 
divê siyaseteke neteweyî hebe. 

“Divê çare bê dîtin” 

Berpirsê Karên Dîplomasiyê yê Hereke- 
ta Goran, Mihemed Tofiq jî amaje bi wê 
yekê ki ku divê partiyên siyasî yên Rojava 
yekîtiyekê saz bikin û li gora wê siyasetê 
tev bigerin. Her wiha Tofiq ragihand ku 
divê hemû partî ji bo rêveberiya Rojava 
li hev bikin û nabe ku yek partî xwe li ser 
xelkê zal bike. Li hêla din Tofiq amaje bi 



BasNûçe 14 - 20 îlon 2015 


ROJAVA 07 


wê yekê jî kir ku rewşa Başûrê Kurdistanê 
jî ne baş e û eger rewşa RHK’ê hebûya dê 
bêhtir alikariya Rojava bikira û rêgiriyek 
li ber koçberbûna xelkê Rojava bidîta. 

Di berdewamiya axaftina xwe de Tofiq 
keçberiya xelkê Rojava weke xetereyeke 
demografik dest nişan kir û bal kişand ser 
wê yekê ku divê demil dest çareyek ji vê 
koçberiyê re bê dîtin. 

“Atmosfera demokrasiyê tuneye” 

Endamê Desteya Rêveber a PDK Elî 
Ewnî jî bal kişand ser pêkutiyên PYD’ê 
yên li ser partiyên din ê Rojava û eşkere 
kir ku PYD’ê kiriye ku alternatifên din ava 
nebe û fezaya demokrasiyê li Rojava bi 
hêz bibe. Ewnî di berdewamiya axaftina 
xwe jî de amaje bi wê yekê jî kir ku eger di 
navbera layanê siyasî yên kurd de çareserî 
bê çêkirin egera wê heye koçberiya xelkê 
kêm bibe û xelk şik û gumanan nexwe û 
welatên xwe neterikikîne. Ewnî ragihand 
ku siyaseta tekwanî her tim kesên ne ji 
xwe ji wê dere derdixe û ew yek jî dibe 
sedema binpêkirina mafê mirovan. Ewnî 
daxuyand ku ji ber nebûna deramedeke 
baş jî xelk ji Rojava derdikevin û divê 
sîstema heyî çareseriyekê ji vê yekê re 
peyda bike û baweriyê bidin xelkê ku ew ê 
ew kêşa çareser bibin. Ewnî jî da zanîn ku 
divê demil dest çareyek ji koçberiya xelkê 
re bê dîtin û rê li ber koçberiyê bê girtin. 

“Koçberî xetereye ji bo berjewendi- 
yên neteweyî” 

Endamê Polîtbûroya PDKÎ’yê Rûstem 
Cihangîrî jî eşkere kir ku şer û pevçûnên 
dijwar Rojava wêran kir û bû sedema 
koçberiya xelkê Rojava. Her wiha Rûstem 
Cihangîrî amaje bi wê yekê jî kir ku abo- 
riya xelkê Rojava jî nebaş e û xelk nikare 
pêdawîstiyên xwe yên bingehîn dabîn 
bike û ji ber vê yekê jî ji xwe re li çareyekê 
digere û çareye di koçberiyê de dibîne. 
Rûstem Cihangîrî daxuyand ku koç- 
beriya kurdên Rojava metirsiyê bi hemû 
kurdan re çêdike û ew hemû dilgiran da 
ku çareyek ji Rojava re bê dîtin û xelk li 
cih û warê xwe vegere. Di berdewamiya 
axaftina xwe de Rûstem Cihangîrî amaje 
bi wê yekê jî kir ku divê partiyên siyasî li 
hev bikin û çareyekê ji wê rewşê re peyda 
bikin û hevdû bi tiştên biçûk tewanbar 
nekin. Rûstem Cihangîrî eşkere jî ki ku 
koçberiya xelkê Rojava xeteriyê ji bo ber- 
jewendiyên neteweyî û wiha berdewam 
kir: “Di rêyên koçberiyê de gelek tişt tên 
sere wan. Çete û mafya û gelek bobelatên 
din hewceye çare ji vê yekê re bê peyda- 
kirin.” 



Li gorî hin tehlîlger- 
an di encama pêla 
koçberiyê de, nêzîkî 
neviyê gelheya kurdên 
Rojava li derveyî 
sînorên welatê xwe ne 
û hin bajarên kurdî 
ku rêjeya kurdan tê 
de sed der sed bû niha 
daketiyê sed der pêncî 
û ew amar jî roj bi roj 
kêmtir dibin. 



“Koça herî zêde ji Kobanê bûye” 

Parlementerê HDP’ê yê Rihayê îbrahim 
Ayhan jî li ser rewşa koçberbûna xelkê 
Rojava rawestiya û da zanîn ku li gor 
çavdêrî û lêkolînên wan herî zêde ji Kob- 
anê xelk koçberbûye û ji ber nebûna mal 
û xaniyan cih tune ku xelk di wan malan 
de bi cih bibe. Ayhan rahihand ku niha li 
Kobanê avakirina Kobanê berdewam dike 
û divê hemû kes dest bi alikariyê bike û 
da ku Kobanê ji nuve ava bibe. Her wiha 
îbrahim Ayhan bang li partiyên siyasî 
yên kurd jî kir ku alîkariya Kobanê bikin 
û Kobanê ava bikin û pêdawîstiyên xelkê 
Rojava dabîn bikin û nehêlin tu kes ji 
Rojava dernekeve. îbrahim Ayhan wiha 
berdewam kir: “Car caran em diherin 
serdana Kobanê dikin. Li hêlekê rêve- 
beriya kantonê li hember DAIŞ’ê şer dike 
û li hêla din Kobanê ava dikin. Herî zêde 
ji Kobanê sivîl koçber bûn. Çi partiyên 
Başûr ji yên Bakur û çi ji Ewrûpa hemû 
kes dikare alîkariya Rojava bike.” 

“Sedema koçberiyê otorîteya siyasî 
ye” 

Serokê PDK Bakur Sertaç Bucak jî li 
ser meseleya valabûna Rojava rawestiya 
û daxuyand ku berê şerê Rojava hebû û 
xelk ji ber şerê dijwar ê DAIŞ’ê direviya 
lê belê şer bi dawî bûye û PYD’ê dibêje 
Rojava azad e û wan kantona jî avakirine. 
Bucak her wiha eşkere kir ku xelk ji ber 
rewşa xirab a aboriyê û ewlehiyê direve û 
sedema vê yekê jî otorîteya siyasî û çek- 
darî ya Rojava ye. Bucak her wiha amaje 


bi wê yekê jî kir ku PYD naxwaze otorit- 
eya Rojava li sazî dezgeh û partiyên din ê 
kurdan parve bike. Bucak bal kişand ser 
çanda demokrasiyê û danustendinên di 
navbera kurd û welatên din de û eşkere 
kir ku heta li welatekî partiyek bi tena 
sere xwe desthilatdar be û bi pirr dengî 
li wî welatî tunebe tu kes alîkariyê nadin 
wî welatî û divê kurd jî li gora vê yekê 
tevbigerin û di rêveberiyê de li hev bikin. 
Bucak siyaseta PYD’ê jî rexne kir û da 
zanîn ku welat û ax ji bo mirov in û eger 
mirov lê tunebin tu giringiya wî welatî 
tuneye û divê xelkê Rojava sebir bikin û 
ji welatê xwe dernekevin. Bucak bang li 
PYD’ê jî kir û wiha berdewam kir: “Banga 
min li PYD’ê û YPG’ê divê siyaseteke 
neteweyî li Rojava bê meşandin. Hewceye 
Pêşmergeyên Rojava jî werin Rojava û ew 
jî bi erka xwe ve rabin û li gel şervanên 
YPG’ê li hember DAIŞ’ê şer bikin. 

“Xelk ji ber bêtiffaqiyê dibe koçber” 

Cihgirê Partiya Demokarata Kurdis- 
tana Tirkiyê (PDK-T) Cemşîd Firat jî li 
ser koçberiya xelkê Rojava axivî yekem 
sedema koêçberbûna xelkê Rojava 
nebûna yekîtiyeke siyasî dest nişan kir. 
Cemşîd her wiha eşkere kir ku beriya 
hemû tiştî divê partiyên siyasî yên kurd 
li hevbikin û ji bo xelkê Rojava siyasteke 
navendî peyda bikin. Her wiha Cemşîd 
Firat amaje bi wê yekê jî kir kur çareserî 
ew e ku hemahengi di navbera partiyên 
siyasî de çê bibe û mafê kurdan bê par- 
astin. Di berdewamiya axaftina xwe jî de 
Cemşîd Firat diyar kir ku heta niha wan 


gelek caran bang li partiyên Rojava kiriye 
da ku çareseriyê bibinin û ew jî amadene 
ji çareseriya krîza koçberên Rojava. 

Siyaseta PYD’ê ne diyar e 

Endamê Polîbûroya Partiya Demokrata 
Kurdistana Sûriye (PDKS Mihemed 
Îsmaîl jî bal kişand ser rûdanên dawî yên 
li Rojava û koçberiya xelkê Rojava li ser 
çalakiyên ENKS’ê rawestiya. Her wiha 
îsmail rewşa xeternak a guherîna demo- 
grafiya Rojava jî şîrovekir û eşkere kir ku 
zêdeyî çar sala ye li Rojava şer heye û xelk 
ji ber şer gelekî aciz e. Di berdewamiya 
axaftina xwe jî de îsmail daxuyand ku 
xurek û av jî li Rojava nemaye û metirsî 
li ser jiyana xelkê çêbûye û xelk ji bo xwe 
rizgar bike ji Rojava derdikeve. îsmail 
amaje bi wê yekê jî kir ku Rojava hatiye 
dorpêçkirin û rê tuneye ku xelk ji xwe re 
nan û avê peyda bikin. îsmail da zanîn 
ku DAIŞ’ê ji hêla başûr dorûbera Rojava 
xistiye destê xwe û peywendiya Rojava 
bi deverên din re nemaye û Rojava di 
bin ambargo deye. Li hêla din îsmail da 
zanîn ku siyaseta ne diyar a PYD’ê jî xelk 
aciz kiriye û ew siyaset bûye sedem ku 
xelk cih û warê xwe bihele û koçber bibe. 

“Koçberî tê teşwîqkirin” 

Hevserokê Kantona Cizîrê Şêx Himêdî 
Deham El-Hadî jî diyar kir ku koçberiya 
ji Rojava reva ji berpirsyariyên xwe yên 
parastina welate û destnîşan kir ku hin 
derdorên dijberiya siyaseta xweseriya 
demokratîk dikin û koçberiyê teşwîq 
dikin da ku herêmê ji şêniyên wê vala 
bikin. Di berdewamiya axaftina xwe de 
Şêx Himêdî Deham El-Hadî derbarê 
koçberiyê jî de axivî di destpêkê de 
bang li hemû gelê herêmê kir ku yekîtî û 
hevkariya xwe xurt bikin û di pêşketina 
herêmên xwe de misyonê bigirin. Hadî, 
bal kişand ser êrîşên li dijî Rojava û ev 
tişt wiha axivî. “Hêzên dijberiya gelê 
herêmê dikin, ji bo valakirina herêmê 
plan danîne. Dixwazin çanda herêmê 
tune bikin û herêmê ji şêniyên wê vala 
bikin.”Şêx Deham El-Hadî diyar kir ku 
tu sedemên koçberiyê ji Rojava nîne û 
bang li hemû welatiyên herêmê kir ku 
cihê xwe di avakirina herêmê de bigirin 
û bi van gotinan dawî li axaftina xwe anî: 
“Pêwîstiya me bi şêniyên herêmê hene, tu 
sedema koçberiya ji Rojava nîne, em hêvî 
dikin ku hemû kes cihê xwe di pêşketin û 
avakirina Rojava de bigrin, projeyan veki- 
rin û çanda zanistina di navbera hemû 
pêkhateyan belav bikin. 

Endama Meclîsa Bilind a Jinan Emel Celal: 


TA • /V •• A J «A 1 1» 

Dive di jiyane de ji weke h 


sengeran vekhevî hebe 


Siwar Bedirxan 


P iştî Şoreşa Gulanê ya Başûrê Kurd- 
istanê dezgehên Rejima Baas ji nav 
çûn û kurdên Başûrê Kurdistanê 
dest bi avakirina dezgeh û komeleyên xwe 
kirin û xwe ji rêveberiyê re amade kirin. 
Her wiha di vê çarçoveyê de Rêveberiya 
Herêma Kurdistanê li Hewlêrê parlemento 
danî û weke welatekî federal ji aliyê hemû 
dewletan hat naskirin. Li hêla din RHK’ê 
ji bo parastina kemîneyên olî û çandî 
gelek yasa û qanûn amade kirin û nûnerên 
cemiyetên olî û netewî li Kurdistanê di 
parlementoyê de bûn xwedî kursî. Li gel 
vê pêngava demokrasiyê, çanda pêkve- 
jiyanê û toleransê jî gelekî xurt bûye û 
RHK li Rojhilata Navîn weke nimûne tê 
destnîşankirin. 

Li hêla din niha li RHK’ê amadekarî û 
nivîsîna destûreke bingehîn jî didomin. 
Jinên RHK’ê di nava wê hewldanê denin 
ku nûnertiya jinan a siyasî xurt bikin û 
mafê jin û mindalan di destûra nû de 
bên bi cihkirin û mafê jinan bê parastin. 
Endama Meclîsa Bilind a Jinan Emel 
Celal di derbarê xebatên jinan ên li 
Başûrê Kurdistanê, nûnertiya jinan a 
di partiyên siyasî û parlementoyê de 
ji BasNûçeyê re axivî. Emel Celal 
da zanîn ku jinên kurd di her 
qonaxê de weke hevrêyan li 
gel mêrê kurd bi erka xwe 
ve rabûne û ewê ji niha û 
bi şûn de jî li ser erka xwe 
berdewam bin. Her wiha 
Emel Celal da zanîn ku 
niha RHK’ê di proseya 
serbixwebûnê de ye 
û xewna jinên kurd 
jî ew e ku Kurdistana 
serbixwe bibinin. 

Li Başûrê Kurdis- 
tanê mafê jinan di 
destûra bingehîn 
de hatiye parastin? 

Di destûra bingehîn 
de ji bo parastina 
mafê jinan tu yasa 
hene gelo? 

Dema em, be- 
rawirdiyê bikin li gor 
salên berê bê gûman niha di 
warê parastina mafê jinan de 
pêşketinek li Başûrê Kurdistanê 
heye. Bi taybetî piştî Şoreşa 
Gulanê gelek guhertin pêk hatin. 

Jinên kurdan di nava tevgerên 
rizgariya Kurdistanê de cihê xwe 
girtin. Erka xwe ya komelgehî bi 
cih anîn. Eger em bên ser pirsa te 
di qanûnan de guhertin pêk hatin 
û hin guherîn hatin kirin. Lê bele 
ev yek kêm e. Di warê beşdariya jinan 


a siyasî de divê hin guhertinên nû jî pêk 
werin. Weke nûmûne niha beşdariya jinan 
a di Parlementoya Kurdistanê de ji sedî 
sîh e. Ev diyarde ji bo jinên kurdan kêm 
e. Hewceye ew zêde bibe. Çiqas beşdariya 
jinan zêde bibe di warê demokrasiyê de jî 
pêşketin rû dide. 

Eger em werin ser rewşa komeleyî em 
dibinin tûndûtijî ya li ser jinan berdewam 
dike. Jin rastî lêdan û îşkenceyê tên. Pir 
mixabin partiyên siyasî jî dev ji bîr û 
bawriyên kevn û kon bernedane û hîn li 
ser wê fikre kon in. Pirjinî hîn jî berdewam 
dike. Hîn jî bi sê, çar jinan re îzdîwaç 
berdewam dike. Ev yek mixabin binpêki- 
rina mafê jinan bi xwe re tînê. Divê bi 
yasa û qanûnan rê li ber vê yekê bê girtin 
û dezgehên qanûn û yasayî vê yekê ji holê 
rakin. Jinên Başûrê Kurdistanê niha xwedî 
gelek dezgeh û rêxistinin. Ew rêxistin divê 
di pêngavên demokrasiyê de cihê xwe big- 
rin. Mafê wan dezgeh û komeleyên medenî 
divê bêne parastin. Ji bo beşdariya wan 
a li demokrasiyê divê qanûn ji nûvê bên 
guhertin. Yasayên heyî kêm in. Mafê jinan 
di wan qanûnan de bi awayekî 
modern nehatiye parastin û 
yekser ne li ser mafê jina ne. 

Ez dixwazim dîsa werim 
ser meseleya pirjiniyê. Weke 
Meclîsa Bilind a Jinan me 
hewl da ku ev mesele ji holê 
rabe. Lê bele endamên 
parlamentoyê ji vê yekê 
re amade nebûn. Ew 
ji vê hewldanê razî 
nebûn. Hin guhertin 
hatin kirin. Lê bele ew 
dîsa jî berdewam dike. 
Her çend di nava van 
çend salên dawî de 
li Başûrê Kurdistanê 
pirjinî kêm bûbejî 
kesên vê yekê dikin 
diçin li navçeyên 
Iraqê vê yekê 
pêk tînîn. Li gor 
yasayên Iraqî tu 
dikarî vî karî bikî. 
Piştî hewldana 
hin saziyên sivîl 
ênjinanûguher- 
tina hin qanûnan 
kesên li vê yekê digerin 
diçin navçeyên Iraqê vî 
karî dikin. Piştî wê zewaca 
wan a li navçeyên Iraqî qazî 
û hakimên Kurdistanê jî 
wê îzdiwacê pesend dikin. 
Weke Meclîsa Bilind a Jinan 
me daxwaz ji Parlementoya 
Kurdistanê jî kir ku rê li ber 
vê yekê bigre û nehêlê ev kar 
bê kirin. 

Tûndiya li ser jinan bi 




Pirjinî hîn jî berdewam dike. Hîn jî bi sê, çar jinan re îz- 
dîwaç berdewam dike. Ev yek mixabin binpêkirina mafê jinan 
bi xwe re tînê. Divê bi yasa û qanûnan rê li ber vê yekê bê 
girtin û dezgehên qanûn û yasayî vê yekê ji holê rakin. Jinên 
Başûrê Kurdistanê niha xwedî gelek dezgeh û rêxistinin. 
rêxistin divê di pêngavên demokrasiyê de cihê xwe bi^ 


taybetî bi tene li jinan nayê kirin. Li zarok 
û mindalan jî tê kirin. Di warê rewanşinasî 
de derûniya wan xirab dibe. Malbat têk 
diçe. Divê em ji tûndiyê jî bi tenê tûndiya 
cesteyî fêm nekin. Lewre bi her awayî jin 
rastî tûndiyê ten. Hem tûndiya cesteyî 
heye. Hem tûndiya nefsî heye. Li hêla din 
tûndiya rewanşinasî heye. Mêr bi awayekî 
bi hincetan tûndiyê li jinan dikin. Me 
gelek qanûn û strateji dursitkirin û me dan 
Serokatiya Parlemena Kurdistanê. Li hêla 
din lijneyeka çavdêriya mafê jinan dike 
hat avakirin. Ew lijne jî bi ser Wezareta 
Navxweyî hat avakirin. Yanî em dikarin 
bejin ku jin ne ew bûnewere ku bê para- 
stin ji mirinê. Dema em li ser mafê jinan 
radiwestin wisa tê fêmkirin ku divê jin ji 
hêla mêran ve neyên kuştin û jin di malan 
de bên parastin, na armnca me ne ew e. 
Em dixwazin feraseta binpêkirina mafê 
jinanji holê rabe. 

Di nava partiyên siyasî de di par- 
lementoyê de dabeşkirinek çawa 
heye? Asta hevsengiyê hatiyê bi dest 
xistin? 

Kêşaya mafê jinan divê bi yasa qanûn 
û ferasatan biguhere. Bi perwerdehiyê 


biguhere. Eger ne wisa be çareserî ewê ne 
mumkun be. Çareserî ew e ku jin di nav 
komelgehê de xwedî erk bin û ew bi erka 
xwe ve rabin. Çareserî ew e ku jin beşdarî 
proseya demokrasiyê û siyasete bibin. Ça- 
reserî ew e ku jin nûnertiyê bikin. Jin mafê 
xwe bi xwe biparêzin. Çi di warê parlemen- 
toyê de çi jî di warê komelgehî de divê 
jin nûnertiyan bikin. Bêhtir bi karûbarê 
civakê re mijûl bibin û ji bo vê yekê qanûn 
bêne derxistin. Em li Başûrê Kurdistanê 
binerin, em dibînin ku nûnerî û beşdariya 
jinan a li demeokrasî û siyasetê kêm e. 
Serokê Herêma Kurdistanê, Serokwezîrê 
Herêma Kurdistanê, Serokê Parlementoya 
Kurdistanê hemû mêr in. Rawêjkarê wan 
jî ne jin in ew jî mêr in. Beşdariya jinana 
kêm e. Weke jin daxwaziya me ne ew e ku 
em postan werbigrin. Daxwaziya me ew 
e ku bila di biryarên li ser Kurdistanê de 
fikra me jî hebe. Em jî dixwazin biryaran li 
ser Rêveberiya Herêma Kurdistanê bidin. 
Em dixwazin bira lijneyeke me jî hebe 
ku ew lîjne beşdarî komcivînên kêşeyên 
Herêma Kurdistanê bibe. Em dixwazin 
ew lijne, ji bo çareseriya krîza serokatiya 
Herêma Kurdistanê bi karê xwe ve rabe. 
Em dixwazin ew lijne kêşeyên di navbera 


Ez dixwazim dîsa bêm ser Destûra 
Bingehîn a Kurdistanê. Amadekarî 
û nûsîna destûrê berdewam dike. 

Di nivîsîna lijneya destûrê de jinan 
çawa rol girtiye? Hûn çi dikin? Ew 
kêmasiyên ku we anîn ziman ewê bi 
vê destûrê bên çareserkirin? 

Bele destûreke me ya Herêma Kurd- 
istanê heye. Û ji bo guherîna wê jî prose 
berdewam dike. Tirsa jinan li ser wê 
yekê ye ku fişara ola îslamê zêde bibe 
li ser komelgeha Kurdistanê. Bi taybetî 
piştî êrîşên DAIŞ’ê yên ser navçeyên me 
tesîra îslamê gelekî zêde bû. Weke jinên 
Herêma Kurdistanê daxwaziya me ew e ku 
destûreke sekûler bê amade kirin û karê 
dewletê û kare ola îslamê ji hev bêne cuda- 
kirin. Daxwaziya me destûreke medenî ye. 

Destûra Kurdistanê divê mafê jin, 
zarok, kemîne û ayînên cuda biparêze. 


partiyên siyasî de heyî çareser bike. Heta 
niha gelek pêşketin jî hatine bidestxistin lê 
ew jî kêm in divê bêhtir kar li ser vê yekê 
bê kirin. Pêşketin û avakirina demokrasiyê 
hinek jî bi ser kulturê ve ye. Heta ku ew 
kultur ava nebe ewê nigên wê demokrasiyê 
kêm bin. Mafê jinan beşdariya jinan a 
li demokrasiyê jî bi vî rengî ye. Çiqas 
jin beşdarî demokrasiyê bibin siyaset û 
demokrasî rengintir dibe. Partiyên siyasî jî 
beriya bikevin parlementoyê divê di nava 
xwe de wê kulturê ava bikin. Eger ew ava 
nebe û bi tenê li ser axaftinên parlemen- 
toyê bimînin ewê qels û lawaz bin. Di nava 
hin partiyên siyasî de hin jin derketine pêş 
her mixabin ew jî sembolik e û ew kultur 
ava nebûye. 


Em li Başûrê Kurdistanê 
binerin, em dibînin ku 
nûnerî û beşdariya jinan 
a li demeokrasî û siyasetê 
kêm e. Serokê Herêma 
Kurdistanê, Serokwezîrê 
Herêma Kurdistanê, Serokê 
Parlementoya Kurdistanê 
hemû mêr in. Rawêjkarê 
wan jî ne jin in ew jî mêr 
in. Beşdariya jinana kêm e. 
Weke jin daxwaziya me ne 
ew e ku em postan werbig- 
rin. Daxwaziya me ew e ku 
bila di biryarên li ser Kurd- 
istanê de fikra me jî hebe. 

Em jî dixwazin biryaran 
li ser Rêveberiya Herêma 
Kurdistanê bidin. 

Tu kêşaye kesî bi ola îslamê re tuneye. 

Em hemû musilman in. Lê belê kesên li 
ser navê ola îslamê li ser rûyê erdê kar 
dikin metirsiyan çêdikin ji bo mafê xelkê. 
Metirsiyê çêdikin ji bo mafê kemîneyan. 
Divê destûra bingehîn rê li ber vê yekê 
veneke. Weke nûnûme gelek kom û grub 
hene. Her yek ji wan li ser babetekê tiştekî 
dibêje. îro em li ser mafê jinan kar dikin, 
siberojê ew komên îslamî dikarin derkevin 
û bejin ev karê hûn dikin li dijî ola îslamê 
ye. Divê hemû tişt zelal be. Karê dewletê 
cuda be, karê siyasî cuda be, karê îslamî 
jî her wisa be. Weke nûmûne yekem xala 
Destûra Iraqê dibêje; “Nabe tu tişt li dijî 
ola îslamê be.” Xala duyem jî dibêje: 

“Nabe tu tişt li dijî proseya demokrasiyê 
be.” ev yek nakokiyê bi xwe re durist dike. 
Em naxwazin destûra me jî wisa be. Awata 
me ew e ku destûreke me ya medenî hebe 
û di wê destûrê de mafê hemû jinan jî bêne 
parastin. 

Di derbarê sûnetkirina jinan de 
gelek amar belav dibin. Gelo rastiya 
wan amaran he ye? Sûnetkirina 
jinan berdewam dike an na? 

Eger ez pirsa te ji bo Başûrê Kurdistanê 
bihesibînim, ez jî bi tenê dikarim weke te 
bêjim ku rast e û gelek amar belav dibin. 
Tu jî dizanî ew mesele li Iraqê jî heye. Heta 
niha dezgehekê bi xususî li ser Başûrê 
Kurdistanê kar nekiriye. Amarên belav 
dibin hem yên Iraqê û hem jî yên Başûrê 
Kurdistanê ne. Lê belê em dikarin bejin 
ku li Başûrê Kurdistanê gelekî kêm bûye. 
Heta em dikarin bejin li gelek bajaran 
nemaye. Weke Meclîsa Bilind a Jinan me 


bi UNICEF’ê re bernameyek daye dest- 
pêkirin. Sedemên sûnetkirina jinan çine? 
Yên hatine sûnetkirin rastî çi hatine? Em 
li ser vê meseleye lêkolînan amade dikin. 
Emê raportan amade bikin. Bernameya 
me dest pê kiriye. Em di wê baweriyê de 
ne ku heta çend salan ewê ev mesele jî 
çareser bibe û jinên Başûrê Kurdistanê ji 
ber fişara ayînan rizgar bibin. 

Bi şerê DAIŞ’ê re karesteke mezin 
bi ser xelkê Şengalê de hat? Bi he- 
zaran jin û keçên êzdî ji hêla DAIŞ’ê 
ve hatin revandin. Pêşmergeyan 
gelek jin azadkirin. Her wiha hîn jî 
gelek jin û keç di destê wan de ne. 
Rewanşînasiya jinên azadbûyî çawa 
ye? Ji bo tedawiya wan niha çi kar tê 
kirin? 

Mixabin jinên me yên Şengalê, xelkê me 
yê Şengalê rastî êrîşeke bi vî rengî hatin. Li 
gor zanyariyan zêdetir ji 6 hezar keç û jin 
di destê DAIŞ’ê de bûn. Gelek ji wan ha- 
tine rizgarkirin. Dezgehên emnî ji bo ewle- 
hiyê eşkere nake ka çend jin dîl mane. Yan 
jî heta niha çend ji wan hatine rizgarkirin. 
Pêdawîstiya wan keç û jinên me bi 
alîkariya tendurîstî, komeleyî, rewanşînasî 
heye. DAIŞ’ê bi êrîşa ser Şengalê re metirsî 
xist nav cemiyeta jinên Başûrê Kurdistanê. 
Li gel dezgehên navdewletî peywendiyên 
me henin û ji bo tedawiya wan jinan heta 
niha çi ji destê me hat me kir. Nûnera me 
ya Meclîsa Bilind a Jinan li gel rayedarên 
Elmanya’yê kom bû û gelek jin niha li 
Elmanya’yê tên tedawîkirin. Li hêla din me 
konferans jî bi rêvebirin da ku em karibin 
çareseriyekê ji avadankirina Şengalê re 
peyda bikin û xelkê Şengalê vegere cih û 
warên xwe. Li hêla din li ser wê meseleya 
rizgarkirina jinan kar berdewam dike û em 
bi hêvî ne ku di demeke kurt de hemû jin û 
keç azad bibin. 

Li gor biryarên NY’yê di şer û pevçûnan 
de divê jin û zarok ji ber êrîşan bêne para- 
stin. Pir mixabin jin û zarok di şer de dibin 
sotemenî û çi dibe bi wan dibe. Ew di nava 
şer de cih nagirin, ew ne terefên şer in lê 
bele ew dibin sotemenî. Her wiha me gelek 
konferans û civîn birêvebirin da ku em 
jinan ji ber êrîşên terorî biparêzin. Gelek 
hewldanên me heta niha çêbûne û ewê 
berdewam bikin. Hûn jî dizanin zêdetir ji 
2 mîlyon aware niha li Başûrê Kurdistanê 
ne. Hikûmeta Bexda’yê mûçeya me naşîne. 
Li gel vê yekê jî em kare xwe didomînin. 

Tiştekî din jî heye ku niha Herêma 
Kurdistanê di proseya serbixwebûnê 
de ye. Erka jinên Başûrê Kurdistanê 
di vê proseyê de çi ye? Jin beşdarî vê 
proseyê bûne an na? 

Li her çar parçeyên Kurdistanê 
jinên kurd erka xwe bi cih anîne. Li gel 
Pêşmergeyen, li gel Gerîllayan bi erka 



Emel Celal lcî ye? 

Emel Celal ji bajarê Silêmaniyê 
ye û demeke dirêj e li ser para- 
stina mafê jinan, tûndiya li 
ser jinan kar dike. Li gel çend 
pirtûkên li ser jinan gelek makale 
belavkirine û niha Endama 
Meclîsa Bilind a Jinan e. Celal 
beşdarî gelek konferansan bûye 
û li ser mafê jinan gelek gotar 
belavkiriye. _ 



xwe ve rabûne. Li sengerên şer li gel 
Pêşmerge û Gerîllayan li hember dijmin 
şer kirine. Di dirêjahiya dîroka azadiya 
Kurdistanê de jî karesat bi ser jinên kurd 
de hatine. Li Helebçe’yê li Dersîmê 
îro li Kobanê û li Şengalê jinên 
kurd tûşî gelek êş û azaran 
bûne. Xewna jina kurd ew 
e ku dewleta Kurdistanê 
bibînin. Dema wê hatiye 
ku Kurdistan serbixwe 
be û xizmetgozariyê ji 
kurdan re bike. Em ama- 
dene di vê proseyê de cih 
bigrin. Di referandûmê 
de biryara xwe bidin. 

Divê kurd êdî li ser 
xaka xwe bi azadî 
bijîn. Divê perçema 
Kurdistanêjî di 
nava alên ci- 
hanê de cihê 
xwe bigre. 





















WELAT 


Welat Baz 


S onqora bajarê Rojhilat di nav çiyayên 
şîrspî de xemilandî ye. Ew der banîya 
Çiyayê Textî Rustem, quntara Çiyayê 
Dalaxanî, hêlîna qewmê çiya ye. Sonqor 
li gor pergala rêvebiriya Dewleta îranê 
bajarekî eyaleta Kermanşa ye. Bi Sonqor 
ve girêdayî gelek xopan û gund hene. Bajêr 
li ser sînorê eyaleta Kermanşa, di navbera 
eyaletên Kurdistan û Hamadanê de cîh 
digre. Cîranên bajêr li bakûr Sine, li başûr 
Kengawer û Sahne, li rojhilat Çenar û 
Aşadabad û li rojava jî Kermanşa ye. 



Sonqor wargeha jiyana toreyî ye. Li vê deverê teknolojî hîn jî pîşeyên 


kevnarê ji holê ranekiriye. Necarî ku gelek lazmatiyên însanan diber- 
sivîne, li bajêr yek ji pîşeyên girîng e. Necarên ku ji bavê xwe ev kar 
dewrgirtiye û di nav text û daran de mezin bûye, ji derî û paceyan heta 
qefes û mobilyayan çêdikin. Ew di karê nxwe de darên Zagrosan yên 
wek spîndar, gûz û çinaran bikartîne. 


Çiya 

Bajarê Sonqor li keviya rêzeçiyayên Za- 
grosan hatiye avakirin. Sonqor di navbera 
çiyayên ji rêzexelekên Zagrosan; Dalaxanî, 
Kemerê Zerd, Suheyl, Hezarxanî, Xwarû 
Jarû, Gewr Qela, Textî Rustem û Melemas 
de cîh digre. Bilindahiyan van çiyayan li 
seriya 2 hezar metreyî ne. Hin girên van 
çiyayan digîjin 3 hezar metreyî. Sonqor 
ji ber ku di navbera çiyayan de hatiye 
avakirin, devereke bilind e. Berzahiya bajêr 
ji deryayê 1.700 metre ye. Ji sedemê bil- 
indahiya heremê klîmaya bajêr zivistanan 
sar û havînan jî hênik e. Derdora bajêr salê 
8 meh di bin berf û baranê de ye. Çiyayên 
bajêr heta dawiya meha Hazîranê jî di bin 
kirasê berfê yê spî de dimîne. 

Erdnigar 

Firehiya xaka bajêr 2 hezar û 77 
kîlometre çargoşe ye. Çemê sereke ku xaka 
Sonqor av dide, Gawerû û Senqor Çay e. 
Herwiha li çiyayên derdora bajêr gelek av 
û rûbarên çikole ji hene ku erdîma bajêr 
avdidin. Di aboriya Sonqorê de kîşewerzî 
û di kîşewerziya bajêr de jî gulberoj cîhekî 
girîng digrin. Keviyên Zagrosan ji bo 
gulberojan devereke destdar e. Devrûbera 
Zagrosan bi zewiyên gulberojan xemila- 
ndine. Dendikên gulberojan bi taybetî di 
çêkirina rûnê xwarinê de tê bikaranîn. Ji 
ber vê taybetiya xwe gulberoj wek nebatekî 
endustriyel tê naskirin û di hemû bazara 
îranê de tê firotan. 


Kîşewerzên Sonqorî ku ji mêjve bi 
gulberojdanînê re eleqedar in. Şêniya bajêr 
ji sedî 70 şêniya Sonqor li gundan dijîn û 
bi giştî bi kiştûkal û ajaldariyê re mijûlin. 

Ji ber ku erdnîgara heremê bixêrûbêr e, li 
devere hemû cûre fêkî û sebze tên çandin. 
Ji bilî nebatên wek genim û ceh, misir, 
çewender yanê kundir, kartol û lobiya tê 
çandin. Berhemên xaka Sonqor li bazara 
bajarên cîran jî tên firotan. Li heremê 
ajaldarî jî pêşketiye û gelek cûre heywan 
tên xwedîkirin. Bazirganiya goşt û lawirên 
jîndar û berhemên ajaldariyê jî di aboriya 
bajêr de cîhekî girîng digre. 

Şenî 

Şêniya nav bajarê Senqor nêzî 75 hezarî 
ye. Li gund û xopanên bi Senqor ve girê- 
dayî nifûsa bajêr digîje nêzî 170 hezarî. Ji 
nîsbeta şêniya heremê 30 ji îooî li bajêr 
dijîn. Şêniya bajêr bi giştî kurd in. Sonqor 
wek bajarên din yê Kermanşa di warê 
baweriyên pîroz de deverêke pirreng e. 

Kurdên nav bajêr piranî Şiî ne. Li bajar 
û gundên eyaletê, ji baweriya kurdan Ehlî 
Heqîjî hene. 

Sonqor di warê komên etnîkî de jî cîhekî 
dewlemend e. Li bajêr gelek zaravayên 
kurdî û gelek devokên van zara- 



kermanşayî ye. Kurdên Sonqorî diyalektên 
kelhorî, lorî, goranî û soranî diaxifin û li 
heremê têkelê hevûdû kirine. 

Nav 

Çîroka navê bajêr tevlîhev e. Li gor yek ji 
van çîrokan; di dema desthilatiya Selçûqi- 
yan de çend hukumdarên heremê bi navê 
Sonqor li bajêr desthilatî kirine. Ji ber vê 
yekê jî navê wan li bajêr bûye. Herwiha 
heman tişt ji bo hukumdarekî Mongolî jî 
tê gotin. Ji bilî Sonqor gelê heremê bajarê 
xwe wek Sungor an kî Senqorê Kulyayî 
jî binavdike. Li heremê Eşîra Kulyayan 
dijî û di dema Elî Xanê Qaçar de çend 
kes ji vê eşîrê li bajêr hatine sêdarê kirin. 

Ji bo bîranîna qurbaniyên sêdarê, xelqê 
heremê bajarê xwe wek Sonqorê Kulyayî 
binavkirine. 

Gorî Sonqor 

Li bajêr tirbeya li ser girekî nêzî bajêr 
hatiye danîn, di nav gel de wek Gorî 
Sonqor tê binavkirin. Li gor hin riwayetan 
ew tirbe gora desthilatdarê bajêr bûye. Li 
gor hin riwayetên din jî ev gor yê serdarî 
Hezretî Elî, Malikî Eşter bûye. Ji ber vê 
riwayetê jî ev gor ji alî hin kesan wek ‘Gorî 
Malikî Eşter’ jî tê naskirin. Tirbeya ku 
li ser Tepeyî Malik hatiye çêkirin, di 
şeklê gumbetekî de ye. Tirbe li ser 
bingeheke heştgoşe hatiye danîn. 
Derdora Gorî Senqor û 
Tepey Malik hatiye çêkirin û 
hertim gelek mêvanên tirbê 
hene. 

Sûk 

Sûka Sengorê wek pan- 
ayirekî ye. Li kolanên bajêr 
li aliyekî tîcaret, li aliyekî 
ziyaret, li aliyekî muhabet 

di nav hev de heta derengê şevê dajo. Li 
serê kolanekî mirovekî balkêş, hin lawirên 
nav qefesê dide reqisandin û bi dehan kesî 
komî ser sîrka xwe ya biçûk dike. Sonqorî 
bi baldarî li ser serê vî mirov û ajalên wî 
kombûne û meharetê wan temaşe dikin. Li 
kolanekî din kebabfiroşekî qelebalixa birçî 
kiriye dorê û goştê pijnadî yê pez di nav 
nanê sêlê de pêşkeşî wan dike. Li kêleka 
fêkîfiroşan felafîlfiroşê sûkê dezgeha xwe 
vekiriye. Hin kolanên bajêr jî wek sûkeke 
servekiriye. Kesê ku tiştekî vî yê firotanê 
hebe dikeve nav qelebalixê û di demekî kin 
de bi dehan kesên meraqdar li ser serê xwe 
kom dike. Pîrekalên golpaldûz gopalên ku 
çêkirine nîşanî pîrekalên din didin. Go- 
palên ji dara gûze bala qelebalixê dikşîne. 

Li sûkê mirov rastî çendîn mirovên 
balkêş dibe. Bazirganekî din malê ku li pişt 
qamyona xwe daniye li kêleka caddê danîye 
û bi muşteriyan re bazarê dike. Ev xirecira 
kolanan heta tariya şevê didome. Songqorî 
roja din kolanenen ku valakirine careke din 
dagir dikin. 

Mêvanxaneyî Textî Cemşîd yek ji cîhên 
ku birçiyên Sonqorê têr dike ye. Restoran 
xwarinên heremî çêdike. Bi taybetî 
xwarinên wek kebab û birinca basmatî 
pisporiya aşpêjê restoranê ye. 

Li Sonqor bi bilî sûka kolanan bazarên 
mezin jî hene. Li bajêr sûka sergirtî ya kev- 
nare ku hîn jî di bazirganiya bajêr de cîhekî 
girîng digre, yek ji deverên sereke ye. Di vê 
bazarê de bi taybetî de dikkanên xwarin û 
vexwarinê û lîbasfiroş bîcîh bûne. 

Li bajêr çend pasajên nûjen jî hene ku di 
salên dawîn de hatine çêkirin. Di van pasa- 
jan de zêdetir mal û lazmatiyên di bihayê 
de giran û di barkirinê de sivik tên firotin. 

Bi taybetî pasajî imam rojanê bi sedan kesî< 
dike mêvan. Li pasajan zêdetir dikkanên 
elektronîkfiroşan kombûne. 

Esnafên pasajê mobilya midbexan jî 
difroşin. Mobîlyadûuzên Sonqorê, malên 
mînak di dikkana xwe de pîşandidin. Di 
çêkirina mobîlyayan de darên Kurdistanê 
tên bikaranîn. Perçefiroşên pasajê ku ji ve- 
bûna pasajê ve vî karî dikin, dibêjin gelek 
ji Sonqoriyan lîbasên xwe ji perçeyên ku 
ew difroşe çêkirine. Perçeyên qumaş ku ji 
Kermanşa, Tebrîz û Tahranê tên, bi taybetî 
ji bo xiyatan tên firotan. 

Xiyatên Sonqorî bi taybetî lîbasên jina 
didrûn. Ew hemû cûre û mode cilan kare 
bidrû. Li gor hostayê xiyat modelên ku 
zêdetir ji alî jinan tên dirûtin, Sineyî û Son- 
qorî ne. Hosta modelên kurdî û farsî jî çê- 
dike. Lîbasên ku ew ji qumaşên rengarend 
didrû wek tabloyên cîwanin. Dirûtina her 
cilekî bi seatan dajo û ziravkariyeke giran- 
biha ye. Xiyat zêdetir li ser sîparîşan dixe- 
bitin. Li gor hostê rojane 7 ta 8 cilan karin 
bidrûn. Xiyatî wek zirawkarî li Sonqor yek 
ji pîşeyên zîinde ye. Li bajêr hîn jî gelek kes 
kincên kurdî yên gelêrî lixwe dikin. 

Ji ber bayixdana kincên Kurdî xiyatên 
sûka bajêr jî bêkar namînin û pişeya ku yek 
ji nirxên netewî yên Kurda dide jiyandin li 
ser piya dimîne. Ji ber vê yekê xiyatên ku 

kincên gelêrî didrûn wek hunermendên 
netewî jî tên naskirin. 

Rengdûzî li Kurdistanê wek pîşeyeke 
kevnare û naskiriye. Di demên dawîn de 
heta ku sektora konfeksiyonê geş nebûbî jî, 
li her bajarekî çend rengdûzan kardikirin. 
Niha kesên xizan ku kincên xwe ji bo 
nûhkirinê boyaxdikin an jî hin berhemên 

estekariyê ku tên boyaxkirin vê pîşeyê 
liser piya dihêlin. Li gor hostayên rengdûz 
di demên berê de hemû boyaxa wan xezayî 
bû û ji koka dara derdixistin. Piştî ku boy- 
axên kîmyewî derketine karê wan jî gelek 
hêsan bûye. 

Yek ji pîşeyên toreyîi li Sonqor lafdûzî ye. 
Çend dikkanên lafduziyê li bajêr li kolanekî 
komî serhevûdû bûne. Sonqorî wek destek- 
ariyên din qîmeta lihêv, doşek û balîvên 
ku ji destê hostayan derdikevin, dizanin. 
Lafdûzên bajêr ku ji mêj ve vî karî dikin, 


ji karê xwe memnûn in û dilxweşî behsa 
pîşeya xwe dikin. 

Ahengerên bajêr li ber korika germ 
mezin dibin. Hesingerî yanê ahnegerî li 
sûka Sonqorê yek ji pîşeyên kevnare ye ku 
hîn jî gelek pêdiviyan dibersivîne. Ji ber 
ku li bajêr kîşewerzî û jiyana gundayetî di- 
dome, ahenger jî bi taybetî ji bo lazmatiyê 
wan dixebitin. Hosta ji karê xwe gazinan 
dikin û ji derameta kêm ya ahengeriyê 
gazinan dike. 

Sonqor wargeha jiyana toreyî ye. Li vê 
deverê teknolojî hîn jî pîşeyên kevnarê ji 
holê ranekiriye. Necarî ku gelek lazmatiyên 
însanan dibersivîne, li bajêr yek ji pîşeyên 
girîng e. Necarên ku ji bavê xwe ev kar 
dewrgirtiye û di nav text û daran de mezin 
bûye, ji derî û paceyan heta qefes û mobi- 
lyayan çêdikin. Ew di karê nxwe de darên 
Zagrosan yên wek spîndar, gûz û çinaran 


bikartîne. 

Parka serawi 

Serawî Genzela an jî bi navekî din 
Parkî Kûhestan xoştirin seyrangeha bajêr 
e. Parkî Kuhestan navê xwe ji ava ku ji 
lûtkeyên bilind diherike, digre. Seyrangeh 
li dervayê bajêr li quntara çiya de hatiyê 
çêkirin. Di mehên havînê û bi taybetî di ro- 
jên înê de hemû bajariyên ku dest û lingên 
wan digrin roja xwe di bin siya darên Gen- 
zela de derbasdikin. Li seyrangehê çend 
kaniyên xweş û piraw hene. Ji sakinên 
Sonqor Hadiyê Sedîq ku 
dibêje herçî li Sonqor 
bûye hemû rojên 
xwe yên 
înê li 


parkî Kûhestan derbaskiriye. Nav sey- 
rangehê bi peykerên lawirên cûrbecûr 
hatiye xemilandin. Ev peyker bi taybetî 
bala zarokan dikşînin. Ji zaraokên Sonqorê 
Arifê Sirûşt ku di bin siya darên vê parkê 
de mezin bûye behsa Genzelî Serawê dike. 

Sonqorî di mehên biharê de ku paqijiya 
malan dikin, xaliyên xwe yên Kermanşayî 
jî li ber ava Genzele dişon. Bi vî awayî ser 
girên derdorê wek cîhê pîşandana xaliyan 
tê xuyakirin. Ji bilî Genzelî Serawe, Şiwenî 
Hesenawa jî yek ji cîhê din yê geşta Son- 
qoriya ye. 

“Birayiya hezar serr 


Musebîbê 6-7 êlule ancî dewlete û çapemenîya xo 
bîye. O wext rojnameya Hurriyete manşetanê xo de 
nuştêne ke rûmê Estemolî rûmanê Qibrisî rê ardim kenê û rûmê 
Qibrisî kî tirkanê ê cayan rê zulm kenê. Bi na propaganda şaro 
exmax (Her ca de grubê nîyanenî estê. Nê grubî ekserîyet feqîr ê, 
cahîl ê û wijdanê xo kor o.) kewt be rayan eynî sey ewruyî. 


Nadire Giintaş Aldatmaz 



Şerê qilêrinî reyna dest pêkerd. Reyna 
domanî yenê kiştene ha 20 serrên ha 
des aşmên ferq nêkeno. Cinî, camêrdî, 
damanî... Kamcî şer, kamcî pêrodayîş 
yan kî kamci dewa merdena nînan kena 
meşru. Kam şîkîno cewabê dayîkanê 
nînan, mayanê nînan bido. Kam şîkîno 
qalê dewaya xoya heqe bikero, verê nê 
meyîtan de. Erd de ke meyît bî heme 
dewayî neheq ê. Çike dewaya tewr heqe, 
tewr meşru ye a ke seba ciwîyayîşê 
însanan a, a ya. Orte de ke meyît esto 
manayê qet tebayî çin 0. Heme dewayê 
heqî, heme qiseyê rindekî wexto ke gonî 
perayê ci benê qilêrinî. 

Dewaya kurdan tabî ke heq a. Tarîxê 
kurdan bi neheqîya dewletan pirr 0. 
Kurdî tim verê zulmê dewletan de bîyê 
mexdur, tim tena mendê. “Birayîya 
hezar serrane” zurade girs a. Her kes 
zaneno ke na “birayîye” de tim hepis, 
surgin û qirkerdişî kewtê bara kurdan. 
Hereketê Şex Saîdî ra be heta qirkerdişê 
Dêrsimî çend rey nê şarî qirkerdişî dîyê. 
Dêrsim ra tepîya Çorum, Meraş û raya 
peyêne kî Sêwaz de Madimak yanî heta 
nika ma xeyrê na “birayînî” nêdîyo. 
Birayê ma bi ziwanê xoyê rindekî qisey 
kenê, domananê xo bi ziwanê xo name 
kenê, dewlete de cayanê tewr başan de 
bi nameyê xo kar kenê û cayanê tewr 
başan de ciwîyenê. îdareyê dewlete 
destê înan der 0. Yê ma çend hezar 
merdim merd ke ma hîna şîkîme qalê 
ziwanê xo bikerîme. Birayîna nîyanene 
wa binê erdî kewo. 

Nika goreyê yasa gerek çend wezîrê 
HDPyî kî îdareyê dewlete de bibê. Yanî 
hukmatê weçînitişî de bîyayîşê înan 
mecburî yo. Hukmatê ma se kerd? 

Nê her di wezîrî cayanê wînasîyan de 
kerdî wezîfedar ke kombîyayîşanê înan 
de ca megîrê û siranê înan memusê, 
qiseykerdişê înan ra xeberdar mebê. 
Wezîrê bînî (birayê ma) ke çik qisey 
kenê, gerek wezîrê HDPyî nêzanê. 
Derhal tayînî dayî vindarnayene ke nêbo 
wezîrê HDPyî kesî bigîrê kar, yan kî 
tayînê yew kesî bivirazê. 

îşte birayîna ma nîyar a. Tim kî nîya 
bîya. No hal eynî wext de seba elewîyan, 
seba xirîstîyanan û seba wayiranê 
fikranê bînan kî nîyar 0. Eke winî yo, 
eke dewaya kurdan û yê mexduranê 
bînan heq a, çitur verê na neheqîye de 
vinderîme. Ez emîna ke aqilê her kesî 


kî yê mi ra zêder o senik nîyo. Her kes 
zaneno ke bi kiştiş, bi merdene teba 
nêbeno. Teba bibo kî kes bi no tore 
mesud nêbeno. Gonî ke pernayê nan, 0 
nan nêwerîno. 

Ma zanenîme ke awanîya na dewlete 
gonîya şarî ser o bîya. Toreyê xo nîyar 0. 
E kişenê, bi no kiştiş kî xo goynenê. Nê 
rojanê peyênan de di hezar kesî kiştê, 
winî vanê. Di hezar kes! Merdimî ke 
qalê kiştena merdiman kerd hende bi 
keyîf qal keno! Nê di hezar kesî kotî ra 
amey? Mayê nînan, wa û birayê nînan 
qet çin ê! Yanî merdena nînan qet dej 
nêdana kesî! Wijdan lazim 0! Rast kî 
wijdan lazim 0. Ez emîna ke tarîxê 
merdimîye nameyê mazluman rîpelanê 
xo yê zerrênan de nuseno. Ê zaliman kî 
orteyê gimara xo de verdano. 

Çend serrî yo veng danê ke ê koyan 
şer ca verdê û bi sîyaset heq û huqukê 
xo bîyarê ca. No veng verê cû goşanê 
mayan rê şî war. Çike her di hetan 
de kî goşê mayan vengê înan de bî ke 
xeberade xeyre bêro. Dima heme şarî 
destêk da be nê vengî. Êdî ne 0 het ra 
ne kî no het ra xebera sîyaye mayan rê 
nêameyêne. Dima se bî? Na dewlete de 
kayî zaf ê. Aqilê ma nêşono ser. Heme 
çîyê rindî ca verdayî û reyna her cayê 


welatî de, serê her kuçeyî de mergî 
fetelîno. Azraîlî xo pîşto têra, sereyê xo 
peyê her kuçeyî ra vejeno. 

Şarê tirkan (Na çekuye seba nê şarî 
çekuyade rasta yan nîya ez emîn nîya. 
Çike nê kesê ke galimê serê şarê kurdan 
kenê tirkî kî nîyê. Nê însanî kî nîyê. 
Merdim nêzaneno ke nînan çitur name 
bikero.) bîyo har. Çitur ke 6-7 êlule de, 
yew şewe de keye û dukanê şarê xiristîy- 
anan talan kerd û ci ra tayê kî kiştî ancî 
ê zemanan ra vêrenîme ra. 

Musebîbê 6-7 êlule ancî dewlete û 
çapemenîya xo bîye. 0 wext rojnameya 
Hiirriyete manşetanê xo de nuştêne ke 
rûmê Estemolî rûmanê Qibrisî rê ardim 
kenê û rûmê Qibrisî kî tirkanê ê cayan 
rê zulm kenê. Bi na propaganda şaro ex- 
max (Her ca de grubê nîyanenî estê. Nê 
grubî ekserîyet feqîr ê, cahîl ê û wijdanê 
xo kor o.) kewt be rayan eynî sey ewruyî. 

Ewru ancî reîsîcumhur qisey keno, 
serekwezîr qisey keno rojnameyê înan 
(Zêdeyê rojname û televîzyonan sey 
vengê îqtîdarî veng vejenê.) vengê înan 
vejenê. Vanê HDP partîyê terorîstan 0. 
Şaro ke rayê xo do be HDPyî demek 0 
kî terorîst 0. Coka şar beno hedefê nê 
nîjadperestan. Yanî şarê tirkan ra taye 


grubî bixo yan kî xosero nîjadperestîye 
nêkenê. Bi ardim û teşwiqê dewlete no 
teror pêyda beno. Şaro bîn, şaro ke zêde 
yo, 0 kî vengê xo nêvejeno. Ma hîssîy- 
atê şarê tirkan nêzanenîme. Gelo nê 
“birayîna hezar serrêne” rê wayîr vejînê 
yan kî çîyo henên çin 0 û qet kî çin bî. 

Eke zêdeyê şarê tirkan vengê xo nêve- 
jo û na nîjadperestîye qebul biko hîna 
zaf kes mireno, canê zaf kesî dejeno. No 
dej çiqas ke zêdîya şar yewbinî ra hende 
kewno dûrî. Dişmenayînî ke kewte orte 
û her roj dahîna zêdîye rayê agêrayîşî 
nêmanenê. Her di hetan rê yew raye 
manena, a kî raya cerabîyayen a. Ê ke 
yewbinî rê dişmen ê, ê ke yebinî ra hes 
nêkenê, ê ke her roj yewbinî ra merdim 
kişenê mecbur nîyê ke pîya bivindê, cîya 
bîyayene, cerabîyayene belî kî raya tewr 
rast a. 

Ti ke sîyasetê kurdan rê ca nêverdana, 
ti ke sîyasetkaran ruşnena hepisxane, 
ti ke şarê xo verê kurdan de tiz kena 
ke wa pirodê, ti ke birayînî ra tena 
hukmê xo fam kena, birayîna to ke tena 
bêvengîya kurdan ser 0 ya, tehammulê 
to ke ziwanê kurdan rê, kincanê kurdan 
rê bîle çin 0 qusir de nîyamede kurdî 
êdî ê ke verê simşerê şima de vileyê xo 

Kiird Teaviin ve Teraklcî Cemiyeti: 


Destpêka hevwelatiya kurd 


Evindar Tekin 


D i despêka Sedsala 20’an de di nav 
sînorên osmaniyan de tevgerînên 
girîng rû didin û piştî ragihandina 
Meşrûtiyeta II. gelek komele ava dibin. 

Yek ji van komeleyan jî ‘Kiird Teaviin 
ve Terakkî Cemiyeti’ ye ku di 19’ê îlona 
1908’an de ji alî rewşenbîr û kesayetên 
grîng ên wek; Seyîd Ebdilqadir, Babanzade 
Îsmaîl Hakkî, Seîdê Kurdî, Mewlanzade 
Rifat, Emîn Elî Bedirxan û hin kesên din 
ve tê damezirandin e. Bi hilkefta salvegera 
damezirandina vê komeleyê, Zimanzan û 
Dîroknas Malmîsanij, li ser girîngî, xebat 
û rola wê û rojnameya wê, agahiyên xwe bi 
me re parve kir. 

‘Armanc piştgiriya Meşrûtiyetê bû’ 

Malmîsanij di derbarê serpêhatiya 
damezirandina vê komeleyê de da zanîn 
ku beriya ragihadina Meşrûtiyetê gelek 
rewşenbîr hatine nefîkirin û piştî ku 
Meşrûtiyeta II. hatiye ragihandin ew 
jî li Stenbolê civiyane, damezirînerên 
vê komeleyê ên wekî Seyîd Evdilqadir, 
Babanzade Îsmaîl Hakki, Seîdê Kurdî, 
Cemîl Asena, Mewlanzade Rifat, Emîn 
Elî Bedirxan û hwd. di nav bizava Îttîhad 
û Terakkiyê de bûne; Lewre vê bizavê, 
berî ku hikûmetê bi dest bixe siyaseta 
azadîxwaz û pêşverû dimeşandiye û gelek 
rewşenbîrên kurd, ermen û derûdorên 
din tê de xebatên li hemberî Siltan Evdil- 
hemîdê despot dimeşandine. Malmîsanij 
bale kişand ku pêşengiyên komeleyên ku 
piştî Meşrûtiyeta II. hatin damezirandin 
komeleyên kurd û arnawûtan bûne ku 
Kiird Teavun ve Terakkî Cemiyeti jî yek ji 
wan e. Malmîsanij di derbarê armanca vê 
komeleyê de wisa axivî, “Wê demê Qanûnî 
Esasî girîng bû lewre li hemberî kiryarên 
kêfî û despotîk ên Siltan Evdilhemîd azadi- 
yek dixist pêş. Komeleya Kiird Teaviin ve 
Terakkî Cemiyeti jî bi armanca parastina 
Meşrûtiyet û Qanûnî Esasî û danasîna wê 
di nav gelê kurd de digel vê jî qadên wekî 
perwerdehî, danûstandin, sanayî û ziraet 
de pêşveçûna civakê hate damezirandin. 

Di belavoka di rojnameyê de weşiyayî de 
dibêje tu milet ji miletekî din serdest nîn 
e.” 


Malmîsanij destnîşan kir ku daxwazên 
rewşenbîrên kurd ên wê demê ji çerçoveya 
Dewleta Osmanî dernediketine, bes 
ji bo Kurdistanê daxwazên maqûl ên 
wekî mafên mirovan, pêşveçûna civaka 
kurd, bextewariya kurdan ku ev gotar 
gelekî nezelal e û hwd. bûne. Her wiha 
Malmîsanij destnîşan kir ku neteweper- 
weriya vê komeleyê neteweperweriyeke 
çandî bûye, siyasî nîn bûye lê girîngiya 
wê ev e ku yekem car kurdan rêxistineke 
modern û legal ava kiriye, heta wê demê 



bi wateyeke modern rêxistina kurdan tune 
bûye, weke jêderkekê fikr û ramanên û 
kesayetên kurdewar jê derketine û di nav 
bizavên bêyî de cihên xwe girtine, her wiha 
yekem car e ku rojnameyek ji rêxistinekê 
derketiye lewre rojnameyên beriya vê giş 
ên takekesan in. Malmîsanij da zanîn ku 
wê demê belavokeke hevpar a rêxistinên 
legal ên wekî Osmanli Îttîhad ve Terakkî 
Cemiyeti, Osmanli Ahrar Firkasi, Ermeni 
Taşnaksutyun, Rum Cemiyeti heye ku tê 
de navê Kiird Teaviin ve Terakkî Cemiy- 
eti ji derbas dibe, ev tê vê wateyê ku ev 
komele, komeleyeke legal bûye. 

6 Divê endamên lijneyê kurdî biza- 
nibin!’ 

Herwiha Malmîsanij bale kişand ser tay- 
betmendiyên vê komeleyê û got ku mijarin 
di rojnameyê de hatine bilêvkirin hene ku 
hêj aktuel in, bo nimûne balkêş e ku behsa 
damezirandina bankayeke kurdî kirine ku 
îro jî hêj nehatiye bîra kurdekî. Her wiha 
di destûrnameya wan de fikra avakirina 
dibistanan hebûye, li ser wêje û rêzimanê 
sekinîne û ji bo hêsankirina xwendin û 
nivîsandina bi kurdî behsa rêzimanekê û 
bi qewlê wan ve Terhengeke mukemmel’ 


kirine. Her wiha Malmîsanij bale kişand 
ku gotine ên ku dixwazin bibin endamên 
lijneya rêvebirinê, divê di serî de bikaribin 
bi kurdî û tirkî binivîsin û bixwînin, ên 
kurdî nizanin, li şûna wî divê zimanekî bi- 
yanî bizanibe û wiha domand, “Em dinêrin 
di tu bernameya rêxistinên siyasî de kurdî 
bivênevê nîn e, gelek babetên vê komeleyê 
ên wekî rêziman, ferheng, dibistan, banka 
û hwd. hêj aktuel in. Malmîsanij got ku wê 
demê li Stenbolê 500 kes beşdarî kongreya 
vê komeleyê bûne ku ev yek jî piş balkêş e.” 

Komele û mijara têkiliya kurd û 
ermenan 

Yek ji girîngtirîn mijarên ku di roj- 
nameya Kiird Teaviin ve Terakkî Gazetesi 
de tên kirpandin tekiliya kurd û ermenan 
e ku gelek nivîsar li serê hatine nivîsîn. 
Malmîsanij bi peywenda diyardeyên 
dîrokî ev mijar wiha nirxand: Beriya 
jenosîda ermenan a 1915’an, tadeya li 
ser gelê ermenî hatibû destpêkirin. Gelê 
ermen beriya kurdan birêxistinî bûn û 
tevgera wan beriya kurdan dest pê kiribû û 
dewletên ewropayî jî piştgiriya wan dikir. 
Wexta ku ji dewleta osmanî hesaba tadeya 
li ser wan dipirsî, dewletê jî kurd sûcdar 



û tirkan! 


dikirin û digotin ên ku zilmê li ermenan 
dikin ne em in, kurd in. Lê na, dewletê 
ev organîze dikir û bi gotegotên wekî 
‘ermenan dixwazin li welatê we dewletek 
ava bike, ew ê her tiştên we ji we bistînin’ 
kurd tehrîk dikirin.” Malmîsanij destnîşan 
kir ku beriya vê komeleyê û rojnameyê jî 
ev mijar hatiye pêşxistin. Bo nimûne be- 
lavokeke Evdirehman Bedirxanî a bi navê 
“Kiirdistan Kiyami” (Serhildana Kurdis- 
tanê) heye ku naveroke wê rasterast, ji serî 
heta dawî mijara ermenan e. Malmîsanij 
got ku di vê rojnameyê de jî li ser aramî û 
aştiya di navbera kurd û ermenan de, ji bo 
hişyarkirina kurdan li ser vê mijarê gelek 
nivîsar hene û armanca wan jiholêrakirina 
vê sûcdarkirin e. 

Bi rêya rojnameyê têkiliya bi kurdan 
re 

Weke ku tê zanîn rojnameya vê kome- 
leyê a bi navê Kiird Teaviin ve Terakkî 
Gazetesî, ji bajarên Kurdistanê ên wekî 
Bedlîs Mûş, Amed, Wan û her wiha Bex- 
dayê re jî hatiye şandin. Malmîsanij got 
ku endamên komeleyê gelekî zêde xuya 
dikin, sedema wê jî ev e ku wê demê ji ber 
ku kurd digel eşîrên xwe tevdigeriyane bi 
serekên xwe kom bi kom tevlî komeleyê 
bûne, ne ku kurd bi yeko yeko tevlî bûne, 
bo nimûne serokê şaxa Diyarbekirê Suphî 
Efendîyê miftiyê Diyarbekir, li cîhana 
îslamê şair û limekî gelekî navdar bû ku 
navê Allame’ lê kiribûn ku dihat wateya 
‘kesê ku her tiştî dizane’. Malmîsanîj Wiha 
pê de çû, “Kesên xwedî erk û bibandor jî 
di nav vê komeleyê de hebûn. Wê demê 
hejmara şaxên Îttîhad û Terakkiyan gelekî 
kêm bûn li Kurdistanê. Piştî ku Îttîhad û 
Terakkiyî ev komele girtin, bi zorê kurd 
kirin endamên xwe, a girîng ev e ku cara 
pêşî li Kurdistanê kulubek/komeleyek tê 
vekirin. Her wiha rojnameyê, kurd ji hev 
haydar dikir, bo nimûne Şêx Seîdê bavê 
Şêx Mehmûd Berzincî li Mûsilê tê kuştin, 
rojname li ser wê sekiniye û lê xwedî 
derketiye. Avantaja hebûna şaxan jî ev e ku 
rojnameyên wan belav bûne. Wek nimûne; 
Li ser rojnameya Kurdistanê dibêjin “me 2 
hezar rojname şandine” û “me ji wîlayetan 
re belaş dişand” 

Daxwaza wan a ji bo xurtkirina rêve- 
beriyên herêmî! 

Malmîsanij di dawiyê de jî bale kişand 
ser daxwaza wan a xurtkirina rêvebirinên 
herêmî û got ku wê demê ekoleke bi 
navê Adem-i Merkeziyet’ ango tunebûna 
navendîbûnê hebûye. Prens Sabahad- 
dîn pêşengiya wê dikiriye, rewşenbîrên 
kurd jî ew diparastine lewre nîsbî be jî 
mafên pêkhateyên herêmî û gelên bindest 
dihatine parastin û hêzên herêmî xurtir 
dikirine û yek ji wan rewşenbîran jî Evdi- 
lah Cewdet bû. 

Dr. Mihemed Sadiq Şerefkendî: 

‘Xelefê Qazî Mihemed û Dr. Qasîmlo’ 


Evîndar Amed 


D i dîroka rizgariya gelên bindest de 
yek ji girîngtirîn hêmanan kesay- 
etên ku di meşa ber bi azadbûnê de 
pêşengiya wan gelan dikin in. Dr. Mihemed 
Sadiq Şerefkendî jî ji bo gelê kurd ew kes 
e ku weneyê vala yê gelê kurd bi rengên 
helbestî dinexşîne. Helbestkar, nûser û 
wergêr e, lê di heman demê de tekoşer û 
siyasetmedarekî dilsoz û şareza ye. Dr. 
Sadiq Şerefkendî ku di sala 1992’yan de 
Sekreteriya Giştî ya Partiya Demokrat a 
Kurdistanê li îranê (PDK-Î) dikir, di 17’ê 
îlona heman salê de, li Berlîn’a paytexta 
Elmanya’yê di restoranta Mykonos de li 
gel 3 hevalên xwe ji alî sîxurên kujer ên 
îtlaata îranê ve hatibûn kuştin. 17’ê îlonê jî 
di dîroka Kurdistanê de wek gelek rojên din 
ên bi xapandin û dolaban serkirdeyekî kurd 
hatiye kuştin e. 

Birayê Şair Hêjarê niştimanperwer: 
Dr. Şerefkendî 

Dr. Şerefkendî di sala 1938’an de li gundê 
Terexe yê Bokanê wek kurekî malbateke 
welatparêz hatiye dinyayê. Piştî ku bavê wî 
jiyana xwe ji dest dide, birayê wî helbest- 
vanê navdar Hejar pê re mijûl dibe. Sadiq 
Şerefkendi ji şarezayî û wêjekariya birayê 
xwe Hejar pir sûd werdigire û ramanên wî 
yên jiyanê diguherîne. Li dû vê tîna birayê 
xwe Dr. Şerefkendî di dibistanan de pir 
serkeftî dibe û hemû astên xwendinê bi pi- 
leyên bilind derbaz dike û di encama xwen- 
dina xwe de ji ZanîngehaTehranê lîsansa 
kîmyayê werdigire. Balkêş e ku dema 
mamostetiya wî ya li Ûrmiye û Mehabadê, 
xwendevanên wî yên ku li zanîngehan pir 
serkeftî dibûn her ku diçû zêde dibûn. Ev 
yekbala Itlaat’ê ango Dezgeha Sîxûrî ya 
Rejîma Şah Riza dikişîne û ji ber vê yekê 
wî mixewtî bajarên wek ‘Eraq” û ‘Kerec’ê 
dikin. Di sala 1970’yî de wek alîkarê hînkar 
ê beşa kîmyayê dest bi kar dike û di sala 
1972’an de ji bo doktoraya li ser Kîmyaya 
Analîtîkê diçe Ewropa û li paytexta Frensa 
Parîsê xwendina xwe ya pisporî didomîne. 

‘Cihê Dr. Qasimlo bi serkeftî dadigire’ 

Serokê Komîsyona Leşkerî yê PDK- 
î’yê Rustem Cîhangîrî di derbarê çûna 
Şerefkendî ya Parîsê û xebatên wî de pirsên 


me bersivand. Cîhangîrî got: “Piştî çûna 
Parîsê, Dr. Şerefkendî, bi Dr. Evdirehman 
Qasimlo re dikeve têkiliyê û tevlî xebatên 
PDK-Î’yê dibe û dibe Nûnerê PDK-Î’yê yê 
Tahranê û di serkeftina şoreşa gelê îranê ya 
sala 1979’an de Dr.Şerefkendî dibe berpir- 
siyarê partiyê û heta şehadeta Dr. Qasimlo, 
dibe cihgirê wî. Piştî ku Dr. Qasimlo di sala 
1989’an de şehîd dibe Dr. Şerfekendî dibe 
Sekreterê Giştî yê PDK-Î’yê, cihê Qasimlo 
bi serkeftî dadigire û heta şehadeta xwe, vê 
peywirê didomîne.” 

Cîhangîrî bale kişand ku digel nasnameya 
wî ya akademîk ku di wî warî de jî pir 
serkeftî bû, di kesayeta wî de rola sîyasî zê- 
detir dikeve pêş û wisa got: “Digel şoreşgerî 
aliyê wî yê zanistî jî hebû. Ew doktorê 
Kîmyayê bû. Wek mamoste li zanîngaha 
Tahran û Urmiyeyê û li mektebên Ûrmiye 
û Mihabadê xebitiye û dewleta îranê ew 
sirgûnî başûrê îranê dikin. Şerefkendî wek 
hîndekarê kîmyayê xebitî, xizmeteke zêde 
li medreseyan bi rê ve bir, di dawiyê de 
tevlî siyasetê bû di warê siyasetê de gelekî 
serwext bû.” 

‘Xelefê Qazî Mihemed û Dr. Qasîmlo’ 

Berdevkê Polîtburoya PDK-Î yê Hewlêrê 
Mihemed Salih Qadir jî girîngiya Dr. 
Şerefkendî anî ziman û got ku di siyaseta 
kurd a li îranê de piştî Qazî Mihemmed û 
Dr. Evdirehman Qasimlo, sêyem kesayetê 
ku li Rojhilatê Kurdistanê bi navûdeng e Dr. 
Sadiq Şerefkendî ye, ji ber ku kesayetiyekî 
akademîk bû, wî li Fransayê PDK-Î nas 
kiriye tevlî tevgera azadiya Kurdistanê bûye. 
Qadir da zanîn ku di şert û mercên dema 
xwe de Şerefkendî ew kes bû ku li Tehranê 
berpirsê rêxistineke îllegal ango PDK-Î 
bû û gav bi gav, qonax bi qonax hêjayî û 
lêhatîbûna wî bandora xwe eşkere dikir. 
Qadir bale kişand ku ji bilî xebatên siyasî, 
Şerefkendî xwediyê lêkolînan jî bû û li ser 
tevgerên serhildêr ên Kurdistanê dîrokçeyek 
nivîsandiye, her wiha rexneyên wî li ser 
Sosyalîzma Demokratîkxebitiye. 

îtlaata îranê çima ew qetl kir? 

Di 15-17 îlonê de li Berlîne Enternasyo- 
nala Sosyalîst civiyabû û Dr. Şerefkendî 
jî vexwendiyê wê bû. Şeva 17’ê îlonê 
Dr. Şerefkendî bi muxalifên îranê re li 
restoranta Mykonos dicive û ji wan re behsa 



mafên kurdan û otonomiya Kurdistanê 
dike. wê şevê rastî terorîzma îranê tê û 
digel 3 hevalên xwe tê kuştin. Li ser sedema 
vê operasyona kampax Mihemed Salih 
Qadir got ku Dr. Şerefkendî ew kes bû ku 
dikaribû piştî Dr. Qasimlo xebata azadiya 
Kurdistanê bimeşîne, dewlet ji karîzmaya 
wî, otorîteya wî, fikrên wî tirsiya lewma ew 
kuşt û wisa domand: “Li Enternasyonala 
Sosyalîst, muxalefeta îranê nîqaş dikir 
ku divê muxalefeta îranê bi kiryar xebata 
xwe xurt bike, piştî şerê îran û Iraqê raw- 
estiya Dr. Şerefkendî êdî hem li rojhilata 
Kurdistanê hem jî li qada muxalefeta îranê 
bûbû siyasetmedarekî karîzma û dixwest bi 
helwestên hevbeş yekitiya muxalefeta îranê 
pêk bîne. PDK-Î jî di warê muxalefeta îranê 
de roleke girîng dilîst. Ne tenê Şerefkendî 
û muxalefeta kurd, di wê terorîzmê de 
hemû pêkhateyên muxalefeta îranê hedefa 
dewleta îranê bûn. Lewre yek ji cangoriyên 
vê terorêjî Îranî bû.” 


"Di şert û mercên dema 
xwe de Şerefkendî ew kes 
bû ku li Tehranê berpirsê 
rêxistineke îllegal ango 
PDK-Î bû û gav bi gav, qonax 
bi qonax hêjayî û lêhatîbûna 
wî bandora xwe eşkere 
dikir. Ji bilî xebatên siyasî, 
Şerefkendî xwediyê lêkolînan 
jî bû û li ser tevgerên 
serhildêr ên Kurdistanê 
dîrokçeyek nivîsandiye, her 
wiha rexneyên wî li ser sosy- 
alîzma demokratîk xebitiye." 



Serpêhatiya wî ya siyasî 

Dr. Şerefkendî hizra neteweperweriyê 
ji malbata xwe bi taybetî ji birayê xwe 
Mamoste Hejar wergirtibû lê piştî çûyîna 
Fransayê û nasîna PDK-Î yê tevlî qada 
siyasetê bû. Yekem car di sala I973an de li 
Parîsê Dr. Qasimo dît û nêzîkî PDK-Î bû. Di 
sala I976an de li zanîngehên Pierre û Marie 
Curie teza xwe ya doktorayê li ser Kîmyaya 
Analîtîk nivîsand û vegeriya Kurdistanê. 

Li Kurdistanê berê wek endamê komîteya 
navendî pişt re jî wek endamekî polîtburoya 
partiya xwe hat hilbijartin. Piştî hilweşîna 
rejîmê PDK-Î xebatên xwe bi eşkere 
dimeşandin û Şerefkendî di sala I979an 
de bû Rajêwkarê Komîteya Navendî û di 
sala 1980Î de kongreyê ew wekî Nendamê 
Komiteya Navendî hilbijart û berpirsiyariya 
Tehranê da wî û di heman salê de rêve- 
beriya partiyê ew wexwend Kurdistanê 
û weke endamê Deftera Siyasî hat 
hilbijartin û hemû kongreyan de weke 
endamê Komîteya Navendî jî dihat 
peywirdarkirin. Di sala I986an de bû 
cîgirê Dr. Qasimlo û piştî qetlkirina 
Qasimlo jî bû Sekreterê Giştî yê PDK-Î 
û heta şehadetê ev peywir domand. Dr. 
Şerefkendî di tekoşîna xwe de gelek 
caran xwe xistiye metirsî û xetereyê, 
berpirsiyariya ragihandin û çape- 
menî a partiyê bêtir wî hilgirtiye. 

Dr. Şerefkendî; mirovekî durist û 
pak bûye û hemû hêz û temenê xwe 
ji bo xebatên partiya xwe û têkoşîna 
Kurdistanê terxan kirî ye. Baweriyeke 
kûr bi demokrasî û mafên gelên îranê 
pê re hebû. Dr. Şerefkendî di jiyana 
xwe de tu car nebûye siyasetmedarekî 
li pey berjewendiyên xwe yên takekesî 
bikeve jixwe ji bilî vêc û berjewendiyên 
gelê xwe tu qazanc û vêcek taybetî û take 
kesî jêre girîng nebû. 

Mehmet Bayrak: 

Bi pênûsa 

kurdekî jinên kurd 



KURT VE ALEVI TARiHINDE 

HORASAN 

{ TA RÎH - E TNOL OJf-M UZiK- ED EBiYA T] 



Mehmet Bayrak 

KUŞATMAYI YARAN 

kûrt kadini 



Siwar Bedirxan 


D ema li dirêjahiya dîroka Kurd- 
istanê tê temaşekirin yekser tê 
dîtin ku dewletên mêtingeh ên 
Kurdistanê rê li ber pêşketin û geşadana 
kurdî girtine û gelek bermayîyên dîrokî 
yên Kurdistanê ji holê rakirine. Her çend 
dagirker bi rûxandin û jinavbirina kurdan 
mijûl bin jî çanda qedîm a kurdî, dîroka 
kurdan, bi berxwedana pêşewayên ziman 
û dîroknûsên kurd li ser piya maye. Li her 
çar perçeyên Kurdistanê ronakbîrên kur- 
dan li keîepora kurdan, çand û zimanê 
kurdî, ayîn û baweriyên kurdî karkirine û 
ew tomar kirine. 

Kurdolog û dîroknaseê kurd Mehmet 
Bayrak ê ku bi tena serê xwe weke enstî- 
tuyekê kar kiriye jî yek ji wan ronakbîrên 
kurda ye. Bayrak li gel xebatên li ser baw- 
erî û ayînên cuda, li ser dîroka modern 
a kurdan, li ser folklor û muzîka kurdan 
heta niha bi dehan kitêb belavkirine. 
Bayrak li gel karê lêkolîn û dîroknasiyê 
weşangeriyê jî dike û heta niha zêdetir 
ji 100 kitebî jî belav kiriye. Heri dawi 
Bayrak li ser jinên kurd pirtûkek belav kir. 
Yanî em dikarin bejin ku Bayrak jî gotina 
pêşiyên kurd a “ Jin heye ji mêran zedeye” 
li ber çav girtiye û li ser wan jinên kurd ê 
ku bavûkalan destnîşan kiriye kar kiriye. 
Pirtûka Mehmet Bayrak a li ser jinên kurd 
bi navê “Kuşatmayi Yaran Kiirt Kadmi- 
Kiirt Amazaon Fataraş’tan Gerilla’ya” ji 
nava Weşanxaneya Özgeyê derketiye. 

Temenekî ji kurdolojiyê re terx- 
ankirî 

Beriya ku em dest bi danasîna kitêba 
Mehmet Bayrak bikin divê em qala ser- 
boriya Bayrak a xebatên kurdolojiyê jî 
bikin. Mehmet Bayrak piştî kutakirina 
Zankoya Enqerê di salên 1970’yî de dest 
bi lêkolînan dike. Her wiha Bayrak berê 
xwe dide bawriyên kevn ê kurdan û li 
ser baweriyên kurdan ên weke yaresanî, 
elewîtî, zerdeştî û êzîdîtiye gelek belgeyan 
berhev dike û wan belav dike. Di gel 
lêkolînan Bayrak di sala 1988-1989’an 
de bi navê Özgiir Gelecekê kovarekê jî 
derdixe û di wê kovarê jî de gelek gotar 
û lêkolîn belav kiriye. Ji ber derxistina 
kovarê Bayrak gelek caran rastî êrîşan 
bûye gelek caran hatiye bin çav kirin û du 
caran hatiye zinadanîkirin. Li gel vê yekê 
li ser Bayrak 30 doz hatin vekirin û rastî 
gelek îşkenceyan hat. Li gel van êrîş û ser- 
kutiyan jî Bayrak temenê xwe ji lêkolînên 
kurdolojiyê terxan kir û heta niha zêdetirî 


20 pirtûk li ser kurdolojiyê belav kir. 

Pirtûka Bayrak a bi navê “Kuşatmayi 
Yaran Kiirt Kadmi- Ktirt Amazaon 
Fataraş’tan Gerilla’ya” ji sê beşan pêk tê. 
Di her beşê jî de berhem bi dabeşî çend 
serenavên din dibe. Serenavê beşa yeke- 
mîn a pirtûkê “Kûrtler’de Savaşçi Kadm 
Tipi ve Gerillar” e di binê vî serenavî 
de Bayrak berê xwe dide destan, çîrok, 
bawerî, edebiyat dîroka kurdan û li şopa 
jinên kurd digere. Bayrak berê xwe dide 
dîroka rojavayiyan û di lîteratûra wan 
jî de li navê jinên kurd digere. Her wiha 
Bayrak rûpelên dîrokê yek bi yek tev dide 
û cih dide rola jinên kurd a dîroka kurdan 
û li ser “Cemiyeta Tealî ya Jinên Kurd” 
jî û dide eşkere kirin ku çi di destpêka 
şaristaniyê de û çi jî di serdema modern 
de jinên kurd di nava civaka kurd bûne 
xwedî erk. 

Gravûr û belgeyên li ser jinên kurd 

Di serenavê din ê beşa yekem de 
Mehmet Bayrak li ser şerejina kurd 
Fataraş rawestiyaye û serenavê beşê jî 
wiha daniye: “Kinm Savaşi’nda Ktirt 
Amazonu Kara Fatma” di bin vî serenavî 
jî de Mehmet Bayrak cih dide rola Fataraş 
a li şerê Osmanî û Rûsan û sedsala 19’an 
û dikole. Mehmet Bayrak li gel danûs- 
tendinên li Fataraş a bi wezîr û nûnerên 
Osmanî re destanên ku li ser Fataraş 
hatine nivîsîn jî eşkere dike. li gel vê yekê 


Bayrak bi xwe jî demekê çûye Mereşê û 
şopa Fataraş ajotiye û neviyên wê peyda 
kiriye û bi wan re hevypeyvînek kiriye. 

Her wiha di vî serenavî de Bayrak ji gelek 
gravûr, destan û belgeyên li ser Fataraş di 
vê beşê de bi cih kiriye û şîrove û tehlîla 
wê serdemê hêsantir kiriye. 

Di beşa duyemîn de berhem bi serenava 
“Ktirt Kadm Gerilla Önderleri Anlatiyor” 
de derdikeve pêşberî xwînerên xwe. Di vî 
serenavî de Bayrak cih da ye hevpeyvînên 
ku bi fermandarên jin ê KCK’ê. Besê 
Hozat, Fatma Adir Dersîm, Sakîne Pîr, 
Besê Erzîncan, Zîlan Goyî bersiva pirsên 
Mehmet Bayrak danin û li ser bexwedana 
Gerîllayên jin rawestiya nin. Her wiha 
di vê beşê hevpeyvînên bi fermandarên 
YPG’ê yên Kobanê jî re hatine kirin cih 
digrin û fermandarên jinên Kobanê li 
ser berxwedana jinên kurd ê li hember 
DAIŞ’ê radiwestin.Mehmet Bayrak ji bilî 
lêkolînên xwe cih daye gelek xebatên 
hin reweşenbîran kurdan ê li ser mijarê 
jî û babatên wan jî pirtûk dewlementir 
kirine. Gotara Mehmed Emîn Zekî Beg 
û her wiha gotarên Kamûran Bedirxan 
û Sûreyya Bedirxan ê li ser jinên kurd jî 
berhem dewlementir kirine rengekî nû 
dane berhemê. Ji bilî vê yekê jî ji ber ku 
Mehmet Bayrak heta ku ji destê wî tê 
ji serçaviyên yekem îstîfade dike û wan 
serçaviyan eşkere dike berhem ji hêlekê 
jî rengê bîblîyografiyeke li ser jinên kurd 


wergirtiye. 

Lêkolîneke li ser hemû jinên Kurd- 
istanê ye 

Beşa sêyam a berhemê jî bi serenava 
“Dogu ve Bati Literattirtinde Ktirt Kadmi” 
dest pê dike. Mehmet Bayrak div ê beşê jî 
de li ser kelepora şerqê û rojava radiweste 
orf û edet, stran û destan, şîn û şahî hemû 
bûne mijarên vê serenavê hûn Bayrak ji 
ser van serenav û hurgiliyan dîmenekî 
jina kurd nîşanî xwînerên xwe dide. Di 
vî serenavî de li ser jinên her çar perçeyê 
Kurdistanê û jinên kurd ê li Kafkasyayê jî 
hatiye rawestandin û jiyana wan, rola wan 
a di nava civakê de tevî hurgiliyan hatiye 
vegotin. Her wiha liberkirina libasên 
jinan ê cur be cur guherîna wan û bazin û 
xalxalên jinan jî di vî serenavî cih digrin. 
Berhem valahiya di warê lêkolînên li ser 
jinên kurd dadigre û rê li ber xebatên nû 
vedike. Lewre di her beşê de Bayrak cih 
daye belge û gravûran û ev yek jî rê li bel 
lêkolînaran vedike ku li ser wan belge û 
gravûran rawestin û wan ji ntive şîrove 
bikin. Li gel vê yekê jî eşkere tê xuyakirin 
ku ev berhema Mehmet Bayrak jî weke 
berhemên wî yên din piştî lêhûrbûn û 
xebatên giran hatiye amadekirin. Di 
pêşgotinê de jî eşkere dibe ku Bayrak di 
sala 2002’an de dest bi vê berhemê kiriye 
û heta 2015’an berhem ji xwîneran re 
amade bûye. 

Jibomûzîkê 

hez û dilsozî divê 


Mehmet Emin Kan 


Y ek ji Muzîkjenên kurd ên Bakurî 
ku ji kevneşopiya Navenda 
Çanda Mezopotamyayê(NÇM) 
gihîştiye û bi şêwaza xwe ya herikbar û 
stranên xwe yên li şêwaza wî digoncivin, 
di dilê mûzîkhezên kurd de cih girtiye jî 
bêguman Yekbûn e. Yekbûnê, bi salan di 
Koma Çiya de xebatên mûzîkê meşandiye 
û piştî demek dirêj li Ewropayê bi cih 
bûye, lê paşê vegeriyaye axa xwe. Yekbûn 
niha biryar daye ku êdî ew ê li Amedê bijî 
û xebatên xwe li vî bajarî bimeşîne. Me li 
ser destpêkirina wê ya mûzîkjeniyê, salên 
NÇM’ê û Koma Çiya, çûna wê ya Ewropa 
û biryara vegera wê ya Kurdistanê pirsan 
jê pirsî û wê bi dilgermî bersiv dan me. 

Piçûka 6 xwişk û bira dest bi 
mûzîkê dike 

Yekbûn a ku wek gellek jinên xama 
temenê xwe ji me re negot, her çiqas 
xwe Mêrdînî bide nasîn jî, li Stenbolê 
çavên xwe li vê cîhana sosret vekirî ye. 
Piçûka 6 xwîşk û birayan di sala 1989’an 
de bi awayekî amatorî dest bi mûzîkê 
kirî ye. Piştî pêwendbûna bi NÇM’ê re di 



damezirandina Koma Çiya de cih girtiye 
û bi vî awayî noqî nav mûzîkê bûye. Yek- 
bûnê wan salan wiha vegot: “Heta sala 
1997’an ez di Koma Çiya de bi şêweyekî 
çalak beşdarî gelek şev, şahî, konsêrt û 
organizasyonan bûm. Min li Zanîngeha 
Marmarayê di Beşa Mamostetiya Muzîkê 
de, perwerdehiya deng xelas kir. Di sala 
2002’yan de bi yekemîn berhema xwe 
ya solo ya bi navê “Nirwana” derketim 
pêşberî hezkiriyên xwe. Di vê navberê 
de tevlî gelek xebatên hunerî bûm. Dîsa 
bi mûzîk û vokalîstiyê tevlî xebatên 
rêzefilmên ‘Ihlamûrlar Altinda’, ‘Esîr Kal- 
pler’, ‘Asî’ û hin filmên din bûm. Li aliyê 
din ve min reklam û jenerîkên mûzîkan 
amade kirin. Min ji bo komên dansê yen 
muzîkên taybet muzîkan amade kirin. 

Li gel berhemên min, min di geleK ber- 
hemên hûnerî de muzîksazîye kir. Di sala 
2007’an de bi duyemîn berhema xwe ya 
hunerî ya bi navê “Kejê” derketim pêşberî 
hezkiriyên xwe. Di sala 2013’an de, min 
dû albûm derxist. Yek jê ji bo zarokan ku 
bi navê 'Zarok’ û yek jê jî bi navê ‘Dilop’ 
bi etîketa Vîn Production derketin. îsal 
jî ez bi stranekê beşdarî albûma ku ji bo 
bîranîna helbestvan Bro Omerî ku wek 
xebateke komun ji alî gellek stranbêjên 
kurd ve û bi çêkeriya Kalan muzikê ve 
hate amadekirin bûm. Bi tevahî min heta 
niha 4 albûmên solo derxistine lê di çend 
projeyan de jî ez bi stranekî beşdar bûne” 

‘NÇM navenda hunerê bû’ 

Yekbûnê, NÇM’ê ji bo çanda kurd 
wek navendeke grîng nirxand, da zanin 
ku NÇM’ê di şertên herî dijwar de jî 
xebatên baş kirî ye û dom kir: “NÇM, ji bo 
kurdên ku serê xwe bi hunerê diêşandin 
navend bû. Ez ji dêstpêka damezrandinê 
heta 1997’an di NÇM’e de xebitîm. Ev 
pêvajoyek pir zor bû. Ji bilî dû tembûr 
û daholekî tu amûrên me tune bûn; lê 
dîsa jî em beşdarî bernameyan dibûn. 

Pir caran xwediyên salonan mîkser û 
mîkrofon nedidan me. Piştî sê salan ûdek 
ket destê me û ji bo mûzîka me rengîntir 
bibe min xwe hînî ûd’ê kir. Tembûr, ûd, 
pîano, rîitm û paşê min dît ku ez di gelek 


beşan de bi pêş ketime. Min gellek huner- 
mendên hoste dîtin. Dûre ez têgihîştim 
ku cih an jî dezgeh ne grîng e; Ya grîng 
dilsozî û daxwaz e. Niha tu têkiliyeke min 
bi dezgehan re tune lê dîsa jî hewl didim 
û xwe digihînim” 

‘Mûzîka kurd baş nayê lêkolîn’ 

Hunermend Yekbûn di berdewamiya 
axaftina xwe de gazinan kir ku li ser 
mûzîka kurdî lêkolînên baş nayên kirin 
û diyar kir ku li gel vê yekê jî ew, kesên 
ku mûzîka kurdî bi dûbarekirinê rexne 
dikin napejirîne. Yekbûn got: “Li gor 
min rexneyên ku li mûzîka kurdî û 
hunermendan têne kirin ku goya mûzîka 
kurd û hunermendên wê xwe dubarê 
dikin pir ne rastin. Ji ber ku li ser mûzîka 
kurdî lêkolînên baş û zanistî nayêne 
kirin rexneyên wîsa têne kirin. Li pêşiya 
mûzîka kurdî gelek astengî hene û li gor 
mûzîkjenên neteweyên din derfetên me 
pir kêm in. Di vê rewşê de disa jî gelek 
berhemên xweş û nexweş jî derdikevin. 
Divê mirov hinek bi dilpak be. Ger ku 
mirov hinek lêbikole, mirov dibîne ku li 
her çar perçeyên Kurdistanê di mûzîkê de 
xebatên bêhempa û granbûha têne kirin. 
Wek nimûne; Mirov dikare qala Şivan 
Perwer, Ciwan Haco û Nîzamettîn Arîç 
û gellekên din ku kedeke pir mezin dane 
û di bergîdana wê kedê de serkeftineke 
mezin bi dest xistine. Ev karên ku hatine 
kirin karên dîrokî ne û li ba dilê min pir 
pîroz in” 

Mirov jin be û hunermend be her- 
kes dûr dikeve 

Yekbûnê ji alî cewherî ve mûzîka kurdî 
nirxand û anî ziman ku mûzîka kurdî 
mûzîkek resen e, heta niha mûzîkjen 
negihîştine cewhera wê û ji ber vê yekê hê 
nehatiye bikaranîn. Yekbûn got: “Lê belê 
gelê kurd xwedî li çanda xwe derketiye, 
ew parastiye û berheman gihandine 
me. Ger ku profesyonelî bi pêş bikeve 
wê mûzîkjenên kurd di gellek qadan 
de derkevin pêş” Yekbûnê çûna xwe ya 
Ewropayê jî wiha vegot: “Mala min berê li 
Stenbolê bû û paşê ji ber ku hevjînê min 


nikarîbû bihata wir, ez çûm Almanyayê. 
Piştî ku me karê burokrasiyê çareser kir 
em vegeriyan Kurdistanê. Me ji mêj ve 
ev plan çêkiribû, lê me karî niha bi cîh 
bînin. Ez berê jî bi rêya bernameyan 
çûbûm Ewropayê, lê min tu carî jê hez 
nekir. Ji niha pê ve dixwazim li welatê 
xwe bijîm. Hêvîdarim ku ez hewceyî kesî 
nebim û karibim debara xwe bikim. Ji 
bona xebatên muzîkê kes bawer nake 
ku şiyana min ji nivîsandina armonî û 
notayên muzîkê heye. Ku mirov jin be û 
hunermend be herkes dûr dikeve. Wekî 
din aranjor li dû hev nabaş dipeyivin da 
ku ji hunermendan pere werbigirin. Ez 
qet hez nakim kû mirovan qanî bikim 
û bêjim ka ez binemûzîka albûma we 
çêbikim. Lê heke pêşniyaz hebin ezê bi 
kêfxweşî pişgirî bidim wan” 

Huner di qontrola hizban de ye 

Di dawiya axaftina xwe de Yekbunê 
angaşt ku li Kurdistanê huner di bin nîrê 
partiyan de ye, bêyî destûra partiyan 
hunermend nikarin albûman çêbikin û 
got: “Bi raya min li Kurdistanê huner 
di bin nîrê partiyan de ye. Li welatê me 
her dem şer heye û ji ber vê yekê ger ku 
hunermend pişta xwe bide partiyan û 
stranên şer bêjin wê karibin albûmekê 
derxînin an jî karek din bikin û derkevin 
pêş û bêne nasîn. Ger ku hunermendekî 
navdar be, dibe ku hinek şirket albûmên 
wî derxînin, lê ger ku ne navdar be 
derxisitina albûman pir zor e û divê ew bi 
serê xwe albûmên xwe çê bike. Min tenê 
albûma xwe ya yekem bi derfetên xwe 
derxist. Albûmên min ên din bi piştgiriya 
şirket an jî Hikûmeta Herêma Kurdistanê 
derketin. Ji ber vê yekê ez xwe pir bi şens 
dibînim. Min beriya dû salan, dû albûm 
bi hev re derxistin û îsal jî ez bi stranek 
beşdarî albûma, helbestên Bro Omerî 
ya bi navê ‘Peşk’ê bûm. Ger ku derfet 
çebibin ez ê hewl bidim ku albûmek 
derxim. Berdewamiya şer peşkê li mûzîkê 
jî dixe, lê ez nû hatime Kurdîstanê. Hin 
xebatên min hene, lê di vê tevlîheviyê de 
ez bawer nakim ku ez ê dikaribim zêde 
çalak bibim” 







